Ambasador SAD ne vidi krizu u dijalogu između Beograda i Prištine\nAmbasador SAD u Srbiji Kajl Skat tokom sastanka u Beogradu, 29. avgusta 2016.\nNema razloga da dijalog između Beograda i Prištine upadne u ozbiljnu krizu, ocnenio je Ambasador Sjedninjenih Američkih država (SAD) u Beogradu, Kajl Skat i dodao da unutrašnji dijalog o Kosovu i Metohiji napreduje.\n„Vidim da ovaj proces napreduje, ali to nije pitanje samo tehničkog dijaloga već mnogo šire“, rekao je Skat.\nTehnički sastanak predstavnika Beograda i Prištine u Briselu prošle nedelje prošao je dosta dobro, prema Skatovim rečima, a za nekoliko dana će biti održan još jedan sastanak, dodao je Amabasador u izjavi srpskim medijima.\nSkat je ocenio da napreduje i proces unutrašnjeg dijaloga o Kosovu i Metohiji.\n„Nadam se da će srpska vlada po završetku ovog procesa izaći sa nekim predlogom, a vidim da i u Prištini žele da se postigne pravno obavezujeći sporazum o normalizaciji odnosa Beograda i Prištine. Mislim da je to cilj svih nas i da je važno i za Srbiju i za Kosovo, kao i za EU i proces evropskih integracija svih zemalja u ovom regionu,“ rekao je Skat.


Vesti online / Vesti / Svet / U iščekivanju Trampove odluke Iran poručuje: Reakcija će biti žestoka\nU iščekivanju Trampove odluke Iran poručuje: Reakcija će biti žestoka\nUoči plana Sjedinjenih Američkih Država da objavi svoju odluku o iranskom nuklearnom sporazumu, predsednik Irana Hasan Rohani izjavio je da će Teheran nastaviti da teži "konstruktivnim odnosima sa svetom", ali će delovati na osnovu svojih interesa.\nHasan Rohani spremno čeka odluku SAD\n- Bilo da smo pod sankcijama ili ne, treba da stojimo na sopstvenim nogama. To je veoma važno za razvoj naše zemlje - rekao je Rohani na sastanku sa direktorima naftnih kompanija u Teheranu.\nRanije je iranski ministar spoljnih poslova Muhamed Džavad Zarif rekao da će "žestoka reakcija Teherana na kršenje nuklearnog sporazuma sa velikim silama biti neprijatna za SAD".\nAmerički predsednik Donald Tramp dosledno je nazivao iranski sporazum "užasnim".\nTramp je 30. januara zatražio od Kongresa da nađe nedostatke u "užasnom iranskom sporazumu", nakon što je krajem oktobra predsednik SAD odbio da ponovo potvrdi nuklearni sporazum, optužujući Teheran da narušava duh sporazuma.\nIran i "šestorka" međunarodnih posrednika (Rusija, SAD, Velika Britanija, Kina, Francuska i Nemačka) zaključili su 14. jula 2015. istorijski sporazum o rešavanju dugogodišnjeg problema iranskog nuklearnog programa - Zajednički sveobuhvatni akcioni plan, čija implementacija skida sa Irana ekonomske i finansijske sankcije koje su ranije uveli SB UN, SAD i Evropska unija.\n"Dan de“: Izlazi li Amerika iz sporazuma sa Iranom?


Predstavnici Vlade BPK-a Goražde sastali se sa Štrajkačkim odborom i predstavnicima sindikata radnika „Azota\nPredstavnici Vlade BPK-a Goražde sastali se sa Štrajkačkim odborom i predstavnicima sindikata radnika „Azota“\nPomoć radnicima u zakonskim okvirima!\nNakon protestnog okupljanja radnika „Azota“ pred kapijom preduzeća 19.03. 2007. godine, kojem je prisustvovao i ministar za privredu, predstavnici Štrajkačkog odbora i sindikata radnika sva četiri preduzeća nastala transformacijom bivše HI „Azot“, sastali su se u zgradi Vlade BPK-a Goražde sa Premijerom Salemom Halilovićem i ministrom za privredu Elfadom Mašalom. Razgovarano je o ispunjavanju zahtjeva radnika „Azota“ i prevazilaženju dugogodišnje teške situacije nastale neizmirenjem obaveza poslodavaca prema radnicima ovih preduzeća.\nVlada BPK-a Goražde, istaknuto je tom prilikom, obnoviće i ove godine Ugovor sa Zavodom zdravstvenog osiguranja BPK-a Goražde o uplati zdravstenog osiguranja radnicima „Azota“ koji to pravo ne ostvaruju ni po kakvom osnovu, čime je u potpunosti ispunjen prvi zahtjev Sindikata „Azota“. Iako se ne može i neće petljati u rad nadležnih institucija, Vlada će tražiti Izvještaj od kantonalnog Tužilaštva i Ministarstva unutrašnjih poslova o tome dokle je stigla istraga o ukradenoj platini iz ove firme, što je još jedan od zahtjeva radnika, te će u razgovoru sa predstavnicima menadžmenta „Bazne hemije“ „Malotonažne hemije“, „Grafike“ i „Bazena“ iz Vitkovića pokušati dobiti odgovor na kojem insistiraju radnici, o tome kada će ovi ispoštovati pravosnažne sudske presude u korist radnika i isplatiti im neizmirene obaveze.\nKantonalni ministar za privredu Elfad Mašala obećao je predstavnicima radnika i Sindikata „Azota“, da će do petka 23.03.2007.godine, uz pomoć Ekonomsko- socijalnog vijeća u razgovoru sa njihovim poslodavcima pokušati riješiti problem pristupa radnoj dokumentaciji, zbog kojeg 43 radnika „Bazne hemije“ ne mogu predati zahtjeve za penzionisanje, a kako ističu rokovi, mogli bi i ostati bez zaslužene penzije.\nVlada je u granicama svojih mogućnosti obećala i finansijsku pomoć socijalno ugroženim randicima „Azota“, a kako je istaknuto, ovim problemom baviće se samo u zakonskim okvirima i okviru svojih nadležnosti.


Mali i Spajić: Intenziviraćemo aktivnosti FOTO\nIzvor: B92, 03.Avg.2021, 10:57\nMinistar finansija Siniša Mali sastao se danas sa ministrom finansija i socijalnog staranja Crne Gore Milojkom Spajićem.\nNa sastanku je bilo reči o ekonomskoj saradnji dve zemlje, za koju je ocenjeno da je dobra, ali i da postoji prostora za njen dalji napredak.\nMinistri su se saglasili da su imali veoma konstruktivan sastanak, na kojem su razgovarali i o ekonomskoj situaciji u Evropi i svetu, s obzirom na pandemiju koronavirusa koja ima značajan uticaj na sve svetske >> Pročitaj celu vest na sajtu B92 << ekonomije, saopšteno je iz Ministarstva.\nNa sastanku je bilo reči i o inicijativi "Open Balkan" i o prednostima koje ona donosi državama koje su uključene u taj proces.\nMali i Spajić su razgovarali o više potencijalnih zajedničkih projekata između Srbije i Crne Gore, a u narednom periodu će biti intenzivirane aktivnosti kako bi se ti projekti i realizovali.\nSagovornici su zaključili da postoji dosta potencijala za ekonomsku saradnju dve zemlje i da se kroz tu saradnju mogu ostvariti brojni benefiti za privredu i građane i Srbije i Crne Gore.\nMinistar finansija u Vladi Republike Srbije Siniša Mali sastao se danas sa ministrom finansija i socijalnog staranja Crne Gore Milojkom Spajićem, a na sastanku je bilo reči o ekonomskoj saradnji dve zemlje, za koju je ocenjeno da je dobra, ali i da postoji prostora za njen dalji napredak...Ministri...


Arhiva - Apr 5, 2012 | MEĐUNARODNI RADIO SRBIJA Skip to main content\nArhiva - Apr 5, 2012\nTri Španska tima u polufinalu Lige Evrope\nČet, 05/04/2012 - 23:20 -- MRS\nU četvrtak su odigrane revanš utakmice četvrtine finala Lige Evrope i može se reći da su favoriti opravdali očekivanja.\ndalje... about Tri Španska tima u polufinalu Lige Evrope\nPanatinaikos poslednji učesnik fajnal-fora\nČet, 05/04/2012 - 23:14 -- MRS\nEvropski šampion Panatinaikos imaće priliku da odbrani titulu Evrolige pošto je dramatičnoj završnici savladao Makabi 86:85. “Zeleni” su dva puta tokom meča imali 12 razlike ali su gosti bili uporni i ipak na kraju došli do dramatične penal završnice.\ndalje... about Panatinaikos poslednji učesnik fajnal-fora\nHag : Tribunal traži novu lekarsku ekspertizu za Šešelja\nČet, 05/04/2012 - 22:37 -- MRS\nPrvostepeno sudsko veće Haškog tribunala je zatražilo da bude izvršena nova lekarska ekspertiza zdravstvenog stanja optuženog lidera Srpske radikalne stranke Vojislava Šeselja. Sekretarijatu Tribunala je naloženo da imenuje odbor od tri lekara koji bi u najkraćem mogućem roku, a najkasnije za 30 dana od dostave zahteva, trebalo da podnese izveštaj o proceni zdravstvene sposobnosti Vojislava Šešelja da boravi u pritvorskoj jedinici.\ndalje... about Hag : Tribunal traži novu lekarsku ekspertizu za Šešelja\nDejanović : Spremna sam da odgovorim svim obavezama\nČet, 05/04/2012 - 22:27 -- MRS\nPredsednik Skupštine Srbije Slavica Đukić Dejanović je izjavila da je u potpunosti spremna da odgovori svim obavezama u periodu dok bude vršila dužnost šefa države , kao i da preuzme odgovornost u skladu sa Ustavom i zakonima. Ona je u intervjuu za RTV B92 izrazila nadu da za vreme dok bude zamenjivala predsednika Republike neće biti bezbednosno delikatnih situacija koje bi iziskivale ozbiljne mere.\ndalje... about Dejanović : Spremna sam da odgovorim svim obavezama\nTripoli : Odbačen zahtev MKS-a za izručenje Saifa Gadafija\nČet, 05/04/2012 - 21:42 -- MRS\nLibijske vlasti su danas odbacile zahtev Međunarodnog krivičnog suda za izručenje Saifa al-Islama Gadafija, sina bivšeg libijskog lidera Moamera el Gadafija i visokog rukovodioca pukovnikovog režima. Prelazni nacionalni savet u Tripoliju je taj potez obrazložio insistiranjem da Saifu, protiv koga je MKS podigao optužnicu zbog zločina nad civilima, bude suđeno u Libiji.\ndalje... about Tripoli : Odbačen zahtev MKS-a za izručenje Saifa Gadafija\nŽeneva : Gigantski akcelerator dostigao rekordni energetski nivo Čet, 05/04/2012 - 21:06 -- MRS\nVeliki hadronski sudarač (LHC), najveći svetski akcelarator čestica koji se nalazi u kružnom tunelu dugom 27 kilometara u blizini Ženeve, počeo je da radi na rekordno visokom energetskom nivou, čime su značajno povećane šanse za napredak u istraživanju - saopštila je Evropska organizacija za nuklearna istraživanja (CERN).Kako se navodi, jutros je u LHC-u izazvan sudar dva snopa protona u kojem je oslobođena enertija od čak osam teraelektronvolta, što predstavlja svetski rekord.\ndalje... about Ženeva : Gigantski akcelerator dostigao rekordni energetski nivo Priština : Tužilac Euleksa zahteva kućni pritvor za Ljimaja\nČet, 05/04/2012 - 20:39 -- MRS\nTužilac Euleksa je u utorak podneo zahtev da bivšem komandantu terorističke OVK Fatmiru Ljimaju, koji je optužen za ratne zločine tokm sukoba 1999. godine, bude određena mera kućnog pritvora - izjavila je portparol Pravne službe Misije EU Barda Azari. Ona je dodala da je tužilac za trojicu ostalih optuženih pripadnika OVK zatražio pritvor.\ndalje... about Priština : Tužilac Euleksa zahteva kućni pritvor za Ljimaja\nU Tursku stiglo 2.350 izbeglica iz Sirije za 24 sata\nČet, 05/04/2012 - 20:37 -- MRS\nU jugoistočnu Tursku je u poslednja 24 sata stiglo oko 2.350 izbeglica iz Sirije, gde ih sada ima ukupno više od 21.000. Sve izbeglice stigle su u Tursku preko granice u blizini turskog sela Bukulmez. U Ankari se sa velikom zabrinutošću prati najnoviji razvoj situacije u Siriji jer se strahuje od još većeg talasa izbeglica, pogotovo ukoliko se ne prekinu borbe između snaga režima i pripadnika opozcije.\ndalje... about U Tursku stiglo 2.350 izbeglica iz Sirije za 24 sata\nBrisel : Kuper osudio napad na srpsku delegaciju u Prištini\nČet, 05/04/2012 - 20:28 -- MRS\nRobert Kuper, pomoćnik šefa evropske diplomatije Ketrin Ešton i posrednik EU u dijalogu Beograda i Prištine, osudio je jučerašnji napad na delegaciju Vlade Srbije u Prištini. Ukazujući da takvi potezi nisu u duhu dijaloga, Kuper je podsetio da je delegacija iz Beograda bila deo Radne grupe za sprovođenje sporazuma koji su postignuti u briselskom dijalogu.\ndalje... about Brisel : Kuper osudio napad na srpsku delegaciju u Prištini\nU nevremenu u Argentini poginulo 11 osoba\nČet, 05/04/2012 - 20:25 -- MRS\nU snažnom nevremenu koje je pogodilo Argentinu kao i glavni grad Buenos Aires poginulo je najmanje 11 ljudi, a više od 20 povređeno.\ndalje... about U nevremenu u Argentini poginulo 11 osoba\nStrаnice1234567sledećа ›krаj » Poslednje emitovanje Međunarodnog radija Srbija 31. jula


Nikolina Rakić | 12. maj 2020.\n„Istovremeno ovaj predlog uvodi i nešto što se zove obaveza odloženog emitovanja rijaliti programa. Vi ako imate u dnevnim terminima direktno emitovanje rijaliti programa naravno da ne možete nikog da zaštitite od nasilja, ako imamo odloženo emitovanje od pola sata, onda zaista emiteri imaju odgovornost“, navodi Savo Manojlović ispred Udruženja za zaštitu ustavnosti i zakonitosti.\nOdgovornost emitera u tom predlogu definiše se i kroz obavezu – najmanje po pola sata kulturnog, naučnog, dokumentarnog i programa za decu.\n„Ne možete da dobijete nacionalnu frekvenciju, a proizvoditi samo rijaliti program. To je kao da dobijete koncesiju na park – obavezu da održavate drveće i imate pravo na kokice i jedan kafić, a vi sve to porušite i kažete ja sam to dobio na 100 godina i tu izgradite tržni centar sa kazinom. Mi smo podnosili više prijava, skoro nijednom nismo dobili odgovore ili u dva slučajeva su to bili odgovori gde REM ipak ne koristi sve svoje mehanizme“, ukazuje Manojlović.\n„Mi smo unutar samog REM-a pokrenuli inicijativu, koja ne podrazumeva ona tri sata u toku dana koja UZUZ-ova inicijativa ima, a u potpunosti je zasnovana na postojećim pravnim dokumentima. Ovi dokumenti koji trenutno postoje u potpunosti regulišu tu materiju, nije potrebno ništa novo. Ali je možda ova inicijativa nešto kada bude unelo izmene u zakon, samim tim potpuni razjasni situaciju i neće biti mesta za različite interpretacije“, navodi Slobodan Cvejić, član Saveta REM-a.\n„Ministarstvo smatra da nije racionalno menjati samo taj deo zakona, već da odmah po završetku rada radne grupe za Medijsku strategiju, mi u drugoj polovini godine preduzmemo izmene i dopune sva tri zakonskog teksta i da onda taj predlog, inicijativu uzmemo ozbiljno u obzir, bude na stolu, a o njemu odluči radna grupa koju će ministarstvo osnovati“, ukazuje Aleksandar Gajović, državni sekretar u Ministarstvu kulture i informisanja.\nOdbor za kulturu i informisanje REM Rijaliti Vlada Srbije\n← Vučić: Izveštaj Fridom hausa neozbiljan i pun netačnosti\nKoraks: U čemu je razlika između fašizma i Vučićevog režima →


BiH i dalje zemlja malih biznisa | Chronos doo\nPočetna / Novosti / BiH i dalje zemlja malih biznisa\nBiH i dalje zemlja malih biznisa\nObjavila: Sanela u: Novosti Septembar 18, 2014\t0\nU Bosni i Hercegovini čak 92 odsto preduzeća ima poslovne prihode manje od četiri miliona maraka na godišnjem nivou, dok njih svega 1,5 odsto godišnje prihoduje više od 20 miliona KM, pokazuju podaci svrstani u Statistički poslovni registar, koji je objavila Agencija za statistiku BiH.\nKako je navedeno u ovom dokumentu, ostatak od oko šest odsto preduzeća u BiH ostvaruje prihode između četiri i 20 miliona KM i sve to zajedno opet upućuje na dobro poznatu “boljku” ove zemlje, a to je nedostatak velikih privrednih sistema. To ističu ekonomski stručnjaci, koji se slažu u ocjeni da je veliki problem BiH što nema velikih kompanija, koje treba da budu motorika ekonomskog razvoja i koje bi za sobom povukle mala i srednja preduzeća do velikog godišnjeg profita.\n“Dakle, suština je da BiH nema motoriku ekonomskog razvoja, jer nema velikih kompanija koje su po definiciji ti koji su lokomotiva koja za sobom vuče druga, srednja i mala preduzeća“, rekao je Pavlović.\nenergoinvest mali biznisi mini biznis poslovni prihodi veliki privrednis istemi\t2014-09-18\nOznake:energoinvest mali biznisi mini biznis poslovni prihodi veliki privrednis istemi\nPrethodno: Poziv za prisustvo XVII Međunarodnom Simpoziju\nSljedeće Poklanjamo vam E-KNJIGU “Ured bez papira – BENEFITI”!


Narodna skupština Republike Srpske usvojila je Godišnji izvještaj Ombudsmana za djecu, Banja Luka 28.04.2021. godine\nNarodna skupština Republike Srpske je na 16. redovnoj sjednici održanoj 28.04.2021. godine jednoglasno usvojila Godišnji izvještaj Ombudsmana za djecu Republike Srpske. Ovo je dvanaesti po redu izvještaj Ombudsmana za djecu koji sadrži pregled stanja ostvarivanja i zaštite prava djece u Republici Srpskoj i prijedlog mjera za unaprijeđenje postojećeg stanja.\nU toku 2020. godine Ombudsman za djecu je postupao u ukupno 440 pojedinačnih predmeta od kojih je 418 predmeta otvoreno po zaprimljenim prijavama/žalbama, 22 predmeta je pokrenuto na inicijativu Ombudsmana za djecu po službenoj dužnosti, dok je 31 predmet prenesen iz ranijeg perioda.\nPored obrade pojedinačnih prijava/žalbi Ombudsman za djecu je uputio 10 preporuka odgovornim stranama da preduzmu odgovarajuće mjere u cilju otklanjanja situacija koje dovode do povreda prava djeteta, sačinio 1 poseban izvještaj, te dostavio inicijativu za izmjene i dopune Zakona o dječijoj zaštiti Republike Srpske.\nOmbudsman za djecu će nastaviti insistirati na već ranije upućenim inicijativama i preporukama, a naročito na izmjenama i dopunama Porodičnog zakona, na šta se ukazuje i ovim Izvještajem, donošenju Zakona o tzv. „Alimentacionom fondu", te donošenju Dugoročnog strateškog dokumenta za unaprijeđenje društvene brige za djecu.\nU skladu sa epidemiološkom situacijom i propisanim mjerama, imajući u vidu prioritetno zaštitu zdravlja djece, Ombudsman za djecu će i dalje ostvarivati saradnju sa djecom i školama, kako bi djecu upoznali sa njihovim pravima i mogućnostima zaštite tih prava, te ih podstakli na iznošenje njihovog mišljenja.


Takođe, u okviru programa studentske prakse, budući socijalni radnici sa Fakulteta političkih nauka su imali prilike da organizovano posete radne jedinice za smeštaj maloletnika bez pratnje roditelja ili staratelja, koje se nalaze pri Zavodima za vaspitanje dece i omladine u Nišu i u Beogradu. Poseta Zavodu u Nišu je organizovana krajem juna 2015. godine, a posete Zavodu u Beogradu u dva navrata, u aprilu i julu 2015. godine. Kroz predavanja i diskusije koje su vodili sa profesionalcima koji rade sa maloletnim migrantima, studenti su imali priliku da direktno, u okviru institucije, od stručnjaka iz prakse čuju detalje o procedurama vezanim za traženje azila i načinima postupanja sa maloletnim tražiocima azila, a takođe i da čuju brojne primere iz prakse i nauče o tome šta se i kako se direktno radi, koje su potrebe i na koji način se pruža podrška ovoj, posebno ranjivoj i specifičnoj grupi migranata.\nZahvaljujemo se Komesarijatu za izbeglice i migracije Republike Srbije, Zavodu za vaspitanje dece i omladine Beograd i Zavodu za vaspitanje dece i omladine u Nišu, na saradnji i podršci u organizovanju i sprovođenju ovih zaista važnih aktivnosti. Uz zahvalnost institucijama koje su nam omogućile direktan rad na terenu, zahvaljujemo se MUPu Republike Srbije, Kancelariji za azil i Komisiji za azil, na učestvovanju i podršci koju sam dali tokom uvodnog, seminarskog dela prakse.


Studenti, prijavite vaše ideje na Generator Fluo - najbolje od njih razvijaće se u Parizu! - Netokracija.rs\nPo uzoru na prošlogodišnji konkurs Generator kada je najbolja preduzetnička ideja nagrađena sa milion dinara, Societe Generale banka nastavlja sa podrškom razvoja preduzetništva u Srbiji – ovaj put to čini nagrađivanjem inovativnih ideja budućih akademskih građana – studenata!\nJedina prepreka koji stoji između tebe, učesnika konkursa, i sedam dana boravka u tehnološkom habu Societe Generale Grupe u Parizu (kao i 500 evra džeparca za svakog člana tima plus obilazak Pariza balonom 🎈🗼) jeste izvodljiva i održiva inovacija koja ima potencijal da uvede značajnu promenu u poslovnu oblasti u kojoj bi se primenila, a koju će izabrati stručni žiri. Nagradu publike, pak, dobiće pojedinac ili tim sa najviše glasova i biće nagrađen Comtrade paketom pametnih uređaja Tesla (TV, tableti i pametni telefoni).\nIvana Todorović, Head of External Communication u Societe Generale banci kaže da je za prijavljene projekte inovativnost važan kriterijum, te je savet za sve učesnike da ovo poglavlje jasno i sažeto objasne:\nVažno je naglasiti da li je to nov proizvod ili usluga, drugačiji pristup postojećem biznis modelu ili pak poboljšanje korisničkog iskustva na nov način. Ideja treba da bude inovativna pre svega za tržište kome je namenjena, a mogućnost da se proširi i van granica zemlje je svakako dodatni plus.\nNaravno, inovativnost sama po sebi nije dovoljna, već treba voditi računa i o izvodljivosti projekta – tim ili pojedinac treba da pokažu kako planiraju da sprovedu projekat i objasne kakav je plan za budućnost – kako će inovacija generisati zaradu koja bi obezbedila dugoročno postojanje i rad startapa.\nDakle, ukoliko studiraš u Srbiji i ispunjavaš gorepomenute uslove, na tebi je da sam ili sa još dva člana tima osmisliš šta bi to značajno unapredilo oblast kojom se baviš ili koja te zanima i da do 9. aprila pošalješ tu ideju.\nPrilika za mlade da naprave promene na tržištu\nKada ideja stigne „na adresu“ Generator Flou konkursa, biće prosleđena stručnom žiriju koji će među njima izabrati 40 najboljih inovacija – koje će proći u sledeći krug takmičenja. Njeni kreatori će tada sa svojm dodeljenim mentorom razvijati biznis plan, a 10 najboljih među njima čeka ulazak u finale u kom će se učesnici boriti za nagrade – glavnu, nagradu publike i nagrade partnera.\nOvog puta, projekat su podržale kompanije Infostud Grupa, Generali Osiguranje Srbija, Gigatron, Mainstream, Doncafe, Coca Cola HBC Srbija, Poslovna internet mreža i druge organizacije koje se bave promocijom preduzetništva.\nNa pitanje Netokracije zašto se Societe Generale banka ove godine odlučila da se fokusira na razvoj studentskog preduzetništva, Ivana odgovara:\nŽelimo da osnažimo mlade ljude sa preduzetničkim duhom da pretvore ideje u održive biznise. Skoro 800 prijava koje smo primili na prethodnom Generator konkursu je dokaz da je preduzetnički duh kod nas izuzetno snažan i zato smo želeli da damo dodatnu šansu mladim ljudima da se priključe i predstave nam svoje ideje koje mogu da naprave razliku na tržištu. Učesnici prethodnog Generatora ostvarili su značajne kontakte, dobili promotivni materijal i relevantnu referencu, podršku i vetar u leđa kako bi svoj biznis i projekte mogli mnogo lakše da razvijaju dalje, a sve to očekuje i studente kroz Generator Fluo projekat.\nPrijave otvorene do 9. aprila!\nDeset finalnih timova prezentovaće svoju ideju pred žirijem, a proglašenje pobednika biće organizovano 31. maja. Taj tim očekuje odlazak u Pariz, gde će imati priliku da u hubu Societe Generale banke dalje razvijaju i unapređuju svoje rešenje.\nUz to, Francuski institut u Srbiji pobednicima će obezbediti i priliku da se iz prve ruke upoznaju sa francuskom kulturom i znamenitostima, a na zainteresovanima je da pošalju svoju ideju do 9. aprila, bore se i pobede.\nAko misliš da je tvoja ideja TA, prijavi se na Generator Fluo konkurs. Srećno!


Trener PSŽ-a: Nikad nećemo zaboraviti ovaj dan - SPORTSKI ŽURNAL\nTrener fudbalera Pari Sen Žermena Tomas Tuhel rekao je da je njegova ekipa apsolutno zaslužila pobedu protiv Atalante\nFOTO: EPA/Žijom Horkasuelo\n"Sigurno nećemo zaboraviti ovaj dan. Ni u jednom trenutku nisam pomislio da nećemo dati gol, čak sam i pomoćniku rekao da kad damo prvi, daćemo i drugi. Igrali smo veoma, veoma dobro i naš plasman je apsolutno zaslužen", rekao je Tuhel u Lisabonu.\nPari Sen Žermen je u sredu uveče pobedio Atalantu sa 2:1 u četvrtfinalu Lige šampiona.\nAtalanta je vodila skoro celu utakmicu, a PSŽ je preokrenuo tek pred kraj utakmice, golovima Markinjosa i Maksima Čupo-Motinga.\n"Kontrolisali smo drugo poluvreme, našli ritam i oni koji su ušli sa klupe su napravili veliku razliku. Golovi su rezultat mentaliteta ove grupe igrača", kazao je Tuhel.\nBrazilski fudbaler Nejmar je rekao da nije ni pomišljao na eliminaciju.\n"Nisam ni pomislio da ćemo biti eliminisani. Idemo u finale, to želimo, pa trofej. Bilo je teško, ali mi smo odličan tim i prava porodica", rekao je Nejmar.\nPSŽ će u polufinalu Lige šampiona igrati protiv pobednika duela u kom će se sastati Lajpcig i Atletiko Madrid.\nSkandalozni tvitovi Voždovca: Sladili se eliminacijom Zvezde iz Evrope\nĐAVO DOŠAO PO SVOJE: Neuspeh Zvezde ceh loših ključnih poteza\nbrzina u fudbalu · 13 avgust, 2020 15:34\nUdje M'bape i sve se prokrene. Unistio je brzinski levu stranu Atalante i samo se cekalo kada ce da padne barem jedan gol.


Čemu služe matične ćelije? - Bebac.com\nOsnovne informacije o matičnim ćelijama\nMatične ćelije su "temelj" izgradnje celokupnog ljudskog organizma.\nOd njih nastaju sva tkiva, svi organi - one su izvor života. Imaju fascinantan potencijal da se dele i stvaraju nove tipove ćelija u organizmu. Pored toga što ga izgrađuju, one služe tokom celog života za regeneraciju organizma.\n1. ONE SU GRADIVNA OSNOVA TELA\n2. OBNAVLJAJU OŠTEĆENO\n3. IMAJU MOĆ TRANSFORMACIJE\nZa razliku od specijalizovanih ćelija koje imaju konkretnu ulogu, matične ćelije su univerzalnog tipa i poseduju fascinantnu mogućnost transformacije u skoro sve ćelije drugačijeg tipa: srčane, nervne, ćelije krvi, bubrega, mrežnjače...\nPogledajte video materijal - Proces uzimanja krvi iz pupčanika >>\n*Pogledajte slideshow - Matične ćelije - deoba >>>\nKako maticne celije uticu kod\nLimfedema noge ?\nkoliko treba para da izlecite cerebralnu paralizu sa maticnim celijama ali uslov pre nego sto se plati da garantujete 100% da mozete da izlecite skroz cerebralnu paralizu??\nU Beogradu ima desetak banaka maticnih celija http://bit.ly/2ENzALY Pretpostavljam da se na njihovim sajtovima ili telefonom mozete informisati o svim detaljima.


TK četvrti po broju saobraćajnih nesreća u FBIH - Radio Srebrenik\nNa području TK trenutno je registrovano 123.000 motornih vozila, a prema statističkim pokazateljima TK je četvrti po broju saobraćajnih nesreća u FBiH. Povećan je broj saobraćajnih nesreća za devet posto u odnosu na isti period prošle godine, a od januara do oktobra zabilježeno je 26 saobraćajnih nesreća sa smrtnim ishodom.\nVlada TK ponovo je uputila inicijativu, za izmjene i dopune Zakona o prekršajima, Zakona o bezbjednosti saobraćaja na putevima u BiH i Zakona o poreznoj upravi u BiH. Inicijativu je pokrenuo Općinski sud u Tuzli,a pored Vlade podržali su je i ostali općinsku sudovi u Kantonu.\n„ Mi predlažemo da se Zakonom o prekršajima FBiH propiše odredba koja se odnosi na postupak prinudne naplate, kada počinilac ne plati novčanu kaznu, na način da se nalog dostavi Poreskoj upravi, da ona primjeni postupak prinudne naplate, za bilo koji iznos evidentiran u registru, na isti način na koji je Poreska uprava je ovlaštena za naplatu poreskih obaveza“., istakla je Ivana Kulić, ministrica pravosuđa i uprave TK.\nPrethodni članakPozitivna privredna kretanja u prvom polugodištu 2016. na području TK\nNaredni članakKrevetić koji ljulja bebu čim zaplače


Hrvatsko ministarstvo kritikovalo Vulinovu izjavu\nBeta 6. juna 2022. 22:15\nMinistarstvo spoljnih i evropskih poslova Hrvatske ocenilo je večeras da izjave srpskog ministra unutrašnjih poslova Aleksandra Vulina još jednom pokazuju nesnalaženje u interpretaciji najvažnijih trenutnih globalnih i istorijskih dogadjaja 20. veka.\n„Gledajući 30 godina unatrag i sadašnje političko vodstvo, jasna je pozicija Srbije vezana uz agresiju Rusije na Ukrajinu kao i zašto je to za Srbiju ‘prava strana istorije’. Ovo što danas gledamo u Ukrajini jeste ono što je Srbija pod vodstvom političkog režima Slobodana Miloševića neuspešno pokušala da sprovede u prvoj polovini 1990-ih agresijom na Republiku Hrvatsku i Republiku Bosnu i Hercegovinu“, ističe u saopštenju ministarstvo.\nU tome su ih, dodaje se, zaustavile hrvatske vojne snage pod vodjstvom prvog hrvatskog predsednika Franje Tudjmana.\n„Osim toga, kao i brojni aktivni političari u Srbiji, i ministar Vulin je politički bio delom politike zločinačkog režima Slobodana Miloševića, koji je za sobom ostavio brojne nevine žrtve i brojna razaranja širom Hrvatske, BiH i Kosova“, ukazuje se u saopštenju.\nTakodje se ističe da je „ta velikosrpska politika kao takva osudjena u brojnim presudama relevantnih medjunarodnih sudova, ali ministar Vulin još izgleda smatra da je i tada Srbija zapravo bila na ‘pravoj strani istorije'“.\nMinistarstvo je naglasilo da je Srbija danas kandidatkinja za članstvo u Evropskoj uniji, koja kao politički i ekonomski savez država ima svoje vrednosti, a temeljna vrednost je vladavina prava, koja takodje uključuje i poštovanje medjunarodnog poretka.\n„Istog onog medjunarodnog poretka koji je narušen agresijom Rusije na suverenu i nezavisnu Ukrajinu“, dodaje se u saopštenju.\nHrvatsko ministarstvo je pozvalo Srbiju da „što pre prema pitanju agresije na Ukrajinu, uskladi svoju politiku sa zajedničkom spoljnom i bezbednosnom politikom EU i tako se uistinu svrsta na pravu stranu istoriju“.\nIznad Herceg Novog izbio veliki požar, vatra se približila kućama\nEdi Rama potvrdio: Deo nove luke Porto Romano biće baza NATO\nU pojedinim delovima Banjaluke uvedeno vanredno stanje zbog…\nIznad Herceg Novog izbio veliki požar, vatra se približila…\nIštvan Pastor: Dunavsko-savska saradnja jača, Vojvodina da…\nNa Mrakovici se danas obeležava 80 godina od bitke na Kozari


У ПЕТНИЦУ ЗОВУ И УЧЕНИКЕ ИЗ ИНОСТРАНСТВА – ГСПРС Независност\nУ ПЕТНИЦУ ЗОВУ И УЧЕНИКЕ ИЗ ИНОСТРАНСТВА\nНасловна/Новости/Актуелно/У ПЕТНИЦУ ЗОВУ И УЧЕНИКЕ ИЗ ИНОСТРАНСТВА\nProširenje Istraživačke stanice do proleća\nVALJEVO – Istraživačka stanica u Petnici će od sledećeg proleća, nakon izgradnje novih i proširenja postojećih kapaciteta, biti vodeći evropski vanškolski obrazovni centar, nova oprema će ujedno biti i infrastruktura za sve srednje škole u Srbiji, a proširenje smeštaja u stanici omogućiće i razvoj obrazovnog turizma\nGrađevinski radovi koštaju 7,3, a oprema 2,2 miliona evra\nTo su, obilazeći gradilište, poručili juče potpredsednik Vlade Srbije Božidar Đelić i ministar prosvete Žarko Obradović. Ministri su ujedno poručili da je država, izdvajajući za ovaj posao 7,3 miliona evra, od čega 2,2 miliona za novu opremu, „uradila svoje“, pa su pozvali domaće i strane kompanije da Istraživačku stanicu prepoznaju kao vrednost Srbije i pomognu njen rad.\nKada građevinari beogradske „Projektomontaže“ sledećeg proleća završe radove, kako kaže potpredsednik Vlade Đelić, „Istraživačka stanica Petnica biće vodeći vanškolski obrazovni centar u Evropi“. Proširenje i modernizaciju kapaciteta stanice Đelić je svrstao u ciklus investicija u naučno-tehološku infrastrukturu Srbije, koji je vredan 400 miliona evra.\n– Ovo će biti i snažan adut za Valjevo i čitav region u smislu obrazovnog turizma, pošto će još više učenika i nastavnika iz zemlje i inostranstva dolaziti u Petnicu, a to će omogući novi smeštajni kapaciteti, duplo veći od postojećih – rekao je Đelić.\nŠta sve đaci mogu da uče\nProgrami namenjeni srednjoškolcima predstavljaju glavninu obrazovnih aktivnosti u Petnici. ISP ima uspostavljene kontakte sa nekoliko stotina škola u Srbiji, kao i sa školama u RS, Makedoniji, Sloveniji, Hrvatskoj i BiH, koje početkom svake školske godine predlažu svoje najzainteresovanije učenike. Oni u ISP mogu pohađati seminare i kurseve iz astronomije, fizike, elektronike, računarstva, matematike, biologije, geologije, hemije, biomedicine, arheologije, psihologije,\nlingvistike, istorije, antropologije i primenjene fotografije.\nMinistar prosvete Obradović je predočio da će od nove Petnice korist imati ceo obrazovni sistem Srbije.\n– Na nama je da nakon završetka radova, zajedno sa stanicom napravimo programe kako bi se ono što se uči u školama, praktično primenjivalo u Petnici, a novi kapaciteti stanice biće korišćeni i za edukaciju profesora i nastavnika iz naše i drugih zemalja, te za profesionalne i stručne skupove – najavio je ministar prosvete dodajući da će način finansiranja postojećih i budućih naučno-obrazovnih programa Istraživačke stanice „biti dogovoren kada sve bude sagrađeno“.\nBožidar Đelić je, međutim, napomenuo da je „država uradila svoje“, što se tiče izgradnje infrastrukture stanice“, pa je uputio apel donatorima, domaćim i stranim kompanijama, da Istraživačku stanicu prepoznaju kao vrednost Srbije i „pomognu Petnici da pokriva svoje operativne troškove“.\n– Nije ni u duhu Petnice, ni u duhu razvoja naše zemlje, da samo država i poreski obveznici plaćaju sve – poručio je Đelić.\nNakon završetka gradnje novih i proširenja postojećih kapaciteta, stanica će imati 17.000 kvadrata korisnog prostora, među kojima su novi smeštajni objekat sa 170 ležajeva, nekoliko sala, društvenim klubom i depoom za arheologiju, nova moderna laboratorija za fiziku, biologiju i hemiju od 1.300 kvadrata, planetarijum sa širim projekcionim mogućnostima, proširenu i modernizovanu kuhinju, rekonstruisani nastavni centrar, biblioteku i blizu 500 kvadrata izložbenog prostora.\nŠto se nove opreme tiče, ministri tvrde da će ona biti bez premca u Evropi i napominju da će ona ujedno predstavljati i infrastrukturu za sve škole u Srbiji, s obzirom da će se napraviti program po kojem će razredi srednjoškolaca dolaziti u ISP i raditi na toj opremi, a pri tome neće morati da budu polaznici nekih od petničkih seminara ili kampova.\nParalelno sa građevinskim radovima, u ISP i dalje traju redovni letnji programi. Po rečima direktora stanice Vigora Majića, od juna do danas održana su 32 različita seminara i kampa za srednjoškolce iz zemlje i inostranstva i svi su se, i pored građevinskih radova koji traju do kasno u veče, odvijali bez smetnji.\n„Kada se na proleće sledeće godine sve završi, neće biti lepšeg poklona za 30-ti rođendan stanice“, kaže Majić\nNa seminarima bilo 50.000 učesnika\nIstraživačka stanica Petnica osnovana je 1982. godine na inicijativu grupe mladih istraživača, nastavnika i studenata nezadovoljnih postojećom praksom u obrazovanju i formiranju mladih naučnih kadrova. U tadašnjoj Jugoslaviji, to je bila prva nezavisna obrazovna ustanova. Tokom sledeće tri decenije, stanica je uspešno organizovala preko 3.000 raznovrsnih obrazovnih i naučnih kurseva, kampova i seminara, na kojima je učestvovalo više od 50.000 učesnika i oko\n6.000 predavača i stručnih saradnika.


Microsoft i Razer se udružuju u kreiranju tastature i miša\nPočetnaVestiHardverPeriferijeMicrosoft i Razer se udružuju u kreiranju tastature i miša\n25.06.2018 16:00 | 0 Hardver\nMicrosoft je ranije pominjao kreiranje podrške za miša i tastaturu na Xbox One konzoli, ali kompanija ovo još uvek nije materijalizovala. Kada se to bude desilo, vlasnici Xbox One konzola će moći da igraju veliki broj naslova koji su prethodno bili nekompatibilni sa konzolom. Iako nije poznato kada će Microsoft ozvaničiti konkretnu podršku za miš i tastaturu za konzolu, novi izveštaji tvrde da kompanija sa Razerom planira partnerstvo na kreiranju ovih periferija.\nRazer kreira veliki broj različitih proizvoda, uključujući laptopove, pa čak i smartfone, ali je kompanija najpoznatija po svojim gejming periferijama. Stoga ima smisla što se Microsoft odlučio na potencijalnu saradnju sa Razerom.\nPrezentacija, koju je Microsoft omogućio developerima, otkriva da partnerstvo dve kompanije omogućuje Razer Chroma RGB podršku direktno na Xbox-u, a funkcioniše na isti način kao na PC uređajima. Prezentacija je takođe otkrila detalje i vodiče za developere koji žele da u svoje igre za Xbox dodaju podršku za miš i tastaturu.\nPogledajte još: Microsoftov Classic IntelliMouse dostupan u Evropi\nOd svih igara bi se zahtevalo da imaju gamepad podršku, a jedna konzola bi mogla da podržava samo jedan miš i tastaturu. Na developerima je odluka o tome da li žele da dodaju podršku za miša i tastaturu u svoje igre.\nMicrosoft još uvek nije zvanično potvrdio kada planira punu objavu podrške za miš i tastaturu na Xbox One konzoli.


Danas štrajk upozorenja pred zgradom Vlade Kantona Sarajevo | Trend Radio Velika Kladuša\nČlanovi osam sindikata koji platu primaju iz budžeta Kantona Sarajevo, kantonalnog Fonda zdravstvenog osiguranja i komunalne privrede održaće danas jednočasovni štrajk upozorenja ispred zgrade Vlade Kantona Sarajevo, jer im budžetom za narednu godinu nije predviđeno povećanje osnovice za obračun plata.\nU protestu učestvuju Kantonalni odbor Samostalnog sindikata osnovnog obrazovanja i vaspitanja Federacije BiH u Kantonu Sarajevo, Sindikat policije Kantona Sarajevo, Samostalni sindikat državnih službenika i namještenika Kantona Sarajevo, Sindikat Univerziteta u Sarajevu, te Koordinacija Kantona Sarajevo Samostalnog sindikata državnih službenika i namještenika u organima državne službe, sudskoj vlasti i javnim ustanovama u Federaciji BiH.\nU štrajku upozorenja učestvovaće i članovi Kantonalnog odbora Sindikata srednjeg i visokog obrazovanja, vaspitanja, nauke i kulture BiH u Kantonu Sarajevo, zatim kantonalnnog Sindikata radnika u zdravstvu, te Samostalnog sindikata radnika komunalne privrede Kantona Sarajevo.\nIz ovih sindikata je rečeno da će, ukoliko to bude potrebno, organizovati i generalni štrajk u javnim ustanovama na području Kantona Sarajevo – osnovnim i srednjim školama, predškolskim, visokoškolskim i ustanovama kulture i nauke, Ministarstvu unutrašnjih poslova i organizacionim jedinicama Uprave policije, zavodima i organima državne službe, javnim komunalnim preduzećima i javnim ustanovama zdravstva.\nIz sindikata podsjećaju da Vlada Kantona Sarajevo u Nacrtu budžeta za narednu godinu u iznosu 1.101.295.480 KM, koji je na dnevnom redu današnje Skupštine Kantona Sarajevo, nije planirala povećanje osnovice za obračun plata radnika.\nTakođe, Vlada Kantona Sarajevo ignoriše socijalni dijalog i pregovore sa sindikatima iz djelatnosti komunalne privrede i zdravstva, koji traže povećanje plata za deset odsto, odnosno usaglašavanje koeficijenata i potpisivanje kolektivnih ugovora za djelatnosti komunalne privrede i zdravstva u Kantonu, naveli su iz sindikata.\nOvih osam sindikata zastupa više od 25.000 radnika, a na današnjem protestu učestvovaće njihovih stotinu predstavnika.


Ugovorili brodove od 100 miliona bez prave analize o isplativosti\nNalazite se ovdje:Početna»Istraživačke priče»Ugovorili brodove od 100 miliona bez prave analize o isplativosti\nIstraživačke priče, Javne finansije 20/07/2016\nIstraživački centar MANS-a i Vijesti otkrivaju kako je Vlada ušla u investiciju obnove pomorske flote\nVlada Crne Gore je poslovne aranžmane za nabavku novih brodova za kompanije Crnogorska plovidba i Barska plovidba, koji su vrijedni najmanje 110 miliona američkih dolara, ugovarala bez valjanih ekonomskih analiza o isplativosti tih projekata i u vrijeme najveće finansijske krize, zbog čega je danas realna opasnost da će značajan dio državnih garancija datih po tom osnovu platiti crnogorski građani.\nCrnogorska Vlada je 2010. i 2013. godine pomorskim kompanijama, u kojima je većinski vlasnik, za nabavku četiri broda izdala državne garancije vrijedne oko 93,7 miliona dolara. Kreditni aranžmani realizovani su u saradnji sa kineskom kompanijom Poly Techologies koja je sagradila brodove, dok je kredit obezbijedila kineska državna EXIM banka. Ugovorom je definisano da će u slučaju spora o isplati garancija arbitraža biti organizovana u Pekingu.\nPrema zvaničnim podacima koje su na osnovu Zakona o slobodnom pristupu informacijama prikupili Istraživački centar MANS-a i list Vijesti, Vlada je još 2007. godine usvojila Elaborat o ekonomskoj opravdanosti nabavke brodova za kompaniju Crnogorska plovidba, koju je osnovala nekoliko godina ranije sa ciljem da obnovi pomorsku flotu nakon propasti Jugooceanije.\nElaboratom je bila predviđena nabavka dva broda starosti oko 17 godina. Ukupna vrijednost investicije je prikazana u iznosu oko 50 miliona dolara, a očekivalo se da gotovina na kraju investicionog perioda od 12 godina bude 14,8 miliona dolara iz redovnog poslovanja i dodatnih 5,6 miliona koje bi se dobile nakon što brodovi na kraju radnog vijeka budu izrezani u staro gvožđe.\nProjekcija ekonomske opravdanosti je posmatrana kroz ostvarivanje prihoda u izvozu, uticaja na zapošljavanje, vezu sa obrazovnim sistemom i razvojne šanse sa kojima se daje podrška izgradnji saobraćajne infrastrukture i kombinovanom transportu.\nPrilikom formiranja kompanije Crnogorska plovidba 2003, bilo je planirano da sredstva od privatizacije Jugopetrola iz Kotora, kao i dijela budžetskih sredstava, budu dovoljna za obezbjeđenje kredita za kupovinu tri do četiri polovna broda. Medutim, kako je navedeno u Elaboratu, sredstva od privatizacije Jugopetrola su potrošena za druge namjene, budžetskih sredstava nije bilo, a podršku banaka, bez državne garancije, nije bilo moguće obezbijediti.\n„Osnovni koncept ovog investicionog projekta podrazumijeva da Vlada nema namjeru da dugoročno zadrži vlasništvo u Crnogorskoj plovidbi“, navodi se u Elaboratu iz 2007. godine.\nMeđutim, suprotno onome što je Elaboratom bilo predviđeno, Crnogorska plovidba je tokom 2009. ušla u pregovore sa kineskom kompanijom Poly Techologies o izgradnji dva broda tipa handy za prevoz rasutih tereta. Državna Exim banka Kine naredne godine je odobrila kredit u ukupnom iznosu od 55,7 miliona dolara sa učešćem od 8,3 miliona dolara. Ugovoreni grejs period je pet godina, kamatna stopa 3 odsto, a za glavnicu kredita od 47,3 miliona dolara Vlada je izdala državnu garanciju.\nBarani projektovali samo rast cijena vozarine,ne i na njihov pad\nVeoma je zanimljivo da je Barska plovidba biznis plan za nabavku kargo brodova iz 2012. zasnovala isključivo na rastu cijene vozarina na svjetskom tržištu po stopi od dva odsto godišnje, a uopšte nije radila projekciju pada cijena.\nU biznis planu očekivani prihodi za dva broda, u periodu otplate kredita u 2014. godini iznose sedam miliona, u 2015. su 7,1 miliona, slična suma je i u narednim godinama, da bi do 2032. na kraju perioda otplate dostigla sumu 9,9 miliona dolara.\nTakođe, za 2015. godinu dobit kompanije je procijenjena na 3,6 miliona, a zvanični podaci su pokazali da je Barska plovidba imala nepokriveni gubitak od 6,3 miliona eura.\nNa Skupštini akcionara Barske plovidbe 2015. je saopšteno da usljed pada eura u odnosu na dolar, nerealizovane kursne razlike dovode kompaniju u zonu gubitaša.\nBivši izvršni direktor Rade Radoman ukazao je na zahtjev unajmitelja za raskid ugovora nakon prve godine komercijalne eksploatacije, zbog značajnog pada najamnina na svjetskom pomorskom tržištu. On je kazao da unajmitelju See Pioneer iz Londona treba izaći u susret u smislu korekcije cijene najma.\nPrema aranžmanu sklopljenom u septembru 2014, Sea Pioneer Baranima plaća oko deset hiljada dolara dnevno po brodu što je više od aktuelne cijene na tržištu. Zato je unajmitelj tražio od uprave Barske plovidbe reviziju ugovora i smanjenje dnevnog najma, počev retroaktivno od druge godine važenja ugovora. Pri tome dnevni iznos najma bi iznosio 8.000 dolara minus 3,75 odsto brokerske provizije.\nProblem za kompaniju, osim sve konkurentnijeg transportnog pravca koji vodi preko Albanije i njene luke Drač, odakle za Italiju i Grčku saobraćaju moderniji i za korisnike trajektnih usluga jeftiniji brodovi, prvenstveno je dotrajali trajekt “Sveti Stefan II” izgrađen 1973.\nKredit o nabavci brodova ugovoren je u godini najveće finansijske krize na svjetskom tržištu i u vrijeme kada se domaći ekonomski sistem suočavao sa nizom teškoća. I svjetsko pomorsko tržište je takođe bilo pod udarom krize, ali nije poznato da li je zbog novih okolnosti ikada urađen novi ekonomski elaborat o opravdanosti nabavke brodova za Crnogorsku plovidbu.\nBrodovi pod imenima “Kotor” i “Dvadeset prvi maj” Crnogorskoj plovidbi isporučeni su tokom 2012, od kada su u redovnoj eksploataciji tako što su dati u najam kompaniji iz Velike Britanije. Međutim, brzo se pokazalo da pomorska kompanija bez pomoći iz državne kase ne može redovno da otplaćuje kredit.\nCrnogorska plovidba je već krajem 2014. godine iskazala nepokriveni gubitak od oko 4,6 miliona eura. Kako je navedeno u revizorskom izvještaju, krajem 2014. kratkoročna rezervisanja i obaveze društva veće su od njegove obrtne imovine za oko 800 hiljada eura, a smanjene su cijene najamnine za jedan brod što ukazuje na neizvjesnosti u sposobnost kompanije da posluje u skladu sa načelom stalnosti poslovanja.\nI poslovodstvo kompanije je brzo postalo svjesno problema, pa tako Odbor direktora u planu aktivnosti za 2014. ističe da glavnica kredita sa Exim bankom dospijeva 2015. godine, te je neophodno u što kraćem roku početi pregovore o reprogramu kredita i od kineskih partnera tražiti da rok otplate kredita bude 20 umjesto 15 godina.\nCrnogorska plovidba je u februaru 2015. potpisala novi ugovor za najamninu broda „Kotor“ uz korekciju cijene najamnine u skladu sa situacijom na tržištu. Najamnina brodova u 2014. godini kretala se od 8,65 hiljada do 11 hiljada dolara po danu. Prema novom ugovoru, najamnina za brod je snižena na šest hiljada dolara po danu.\nKompanija je 2015. godinu završila sa akumuliranim gubitkom koji premašuje deset miliona eura, a njen finansijski izvještaj za prvi kvartal ove godine pokazuje da je na kraju marta 2016. obaveza prema Exim banci 35,5 miliona eura, uz još 2,5 miliona obaveze prema državnom trezoru, koji je početkom godine iz tekuće budžetske rezerve platio njenu ratu za nabavku brodova.\nVlada je u nedavnoj Informaciji o stanju državnih garancija ukazala da nova rata za Crnogorsku plovidbu dospijeva krajem ovog mjeseca i iznosi oko tri miliona dolara. Prema procjeni Ministarstva finansija, kompanija neće moći da u potpunosti izmiri svoje obaveze za 2016. godinu.\nIz Crnogorske plovidbe i Ministarstva saobraćaja nijesu odgovorili na pitanja Vijesti u vezi kreditnog aranžmana sa Kinezima i opravdanosti ulaska u investicioni projekat nabavke brodova, dok su u Ministarstvu finansija saopštili da su mišljenje već dali u Informaciji Vlade o stanju garancija.\nKada je u pitanju nabavka brodova za Barsku plovidbu, zvanični podaci ukazuju da su predstavnici te kompanije sa Kinezima u avgustu 2011. godine počeli pregovore o izgradnji brodova kakvi se grade za Crnogorsku plovidbu. U čitavu priču ubrzo su bili uključeni i najviši predstavnici Vlade, pa je u oktobru 2012. godine sa Exim bankom zaključen ugovor o kreditu na period od 20 godina, grejs periodom od pet godina i kamatnom stopom od dva odsto.\nNa 46,4 miliona dolara glavnice kredita kamata je 12,4 miliona dolara, pa je ukupni kredit 58,8 miliona dolara. Otplata glavnice kineskog kredita, za koji je država takođe izdala garanciju, počinje 2018. godine, a u kompaniji ne očekuju da će imati problem sa otplatom. U 2013. kompanija je po osnovu kredita platila kamatu od 68,5 hiljada dolara, u 2014. je platila 520 hiljada, a u 2015. je platila 928 hiljada.\nBarska plovidba je za januar ove godine po osnovu kamate za kredit platila blizu pola miliona dolara, a 21. jula dospijeva obaveza u približnom iznosu za koju su, kažu iz kompanije, već obezbijedili sredstva.\n„Neutemeljena je tvrdnja da Barska plovidba ne može da izmiruje svoje obaveze po osnovu kredita za kupovinu brodova Bar i Budva, a za koji je garancije dala Vlada. Naprotiv, sa ponosom mogu istaći da su sve do sada prispjele obaveze po ovom osnovu uredno izmirene, u skladu sa rokom dospijeća. Dodatno, sredstva za kamatu odnosno drugu polugodišnju ratu koja dospijeva za plaćanje 21. jula, već su obezbijeđena na računu naše kompanije kod Sosiete ženeral banke“, rekao je v.d. izvršnog direktora kompanije Dušan Đurišić.\nEuro pao, krediti skuplji\nKada su crnogorske pomorske kompanije ugovarale nabavku brodova odnos eura i dolara je bio mnogo povoljniji u korist eura, ali se situacija u međuvremenu promijenila.\nKredit za Crnogorsku plovidbu je odobren u 2010. godini i 26. januara te godine euro je iznosio 1.40 dolara, a sada je na nivou od oko 1,11 dolara. Barska plovidba je sa Exim bankom ugovor o kreditu potpisala u oktobru 2012. godine. Euro je tada vrijedio 1,29 dolara.\nNa pitanje da li kompanija u postojećim uslovima može opstati bez pomoći države on je odgovorio da je Barska plovidba likvidna kompanija, koja i sada, kao i tokom dosadašnjeg poslovanja, svoje obaveze izmiruje iz sopstvenih izvora.\n„U tom pravcu ističem da istoj ni po jednom osnovu nisu donirana sredstva iz budžeta Crne Gore, već je sve svoje obaveze i ranije, kao i sada, izmirivala iz sredstava koje je sama prihodovala. Samim tim nema razloga da država preuzima dug po osnovu kredita za brodove“, kazao je Đurović.\nPritom, kako je dodao, imajući u vidu trenutne prilive od komercijalnog uposlenja brodova, u kompaniji ne očekuju da će doći u finansijske probleme ni u budućnosti, iako je to teško predvidjeti u uslovima nestabilnog pomorskog tržišta i sa ove vremenske distance.\nMeđutim, preduzeće je u 2014. godini zabilježilo gubitak od 4,6 miliona eura. Prihodi od prodaje usluga (najamnine za dva broda i prevoz putnika na liniji Bar-Bari) iznosili su oko sedam miliona eura, a, kako je objašnjeno u izvještaju o poslovanju gubitak se odnosi na nerealizovane kursne razlike po kreditu Exim banke i obračunatog odloženog poreza.\nU 2015. godini prihodi od prodaje su uvećani na 11,2 miliona eura, ali je istovremeno porastao i nepokriveni gubitak koji je dostigao sumu od 6,3 miliona. S tim u vezi, veliko je pitanje koliko će kompanija biti sposobna da izmiruje kreditne obaveze od 2018. godine kada uz kamatu stignu glavnice kineskog kredita na naplatu.\nIz Vlade do danas nije objašnjeno na osnovu kojih realnih ekonomskih parametara su rađene projekcije o isplativosti investicija nabavke brodova, te naročito zbog čega su nabavljani u periodu kada je ne samo domaća ekonomija bila u ogromnoj krizi, već su i okolnosti na globalnom tržištu bile najnepovoljnije ikada.\nZa Crnogorsku plovidbu kredit i od IRF\nCrnogorska plovidba je od Investiciono razvojnog fonda u decembru 2011. uzela kredit od 1,8 miliona eura za finansiranje trajnih obrtnih sredstava. Vlada je za taj kredit izdala garanciju od 1,5 miliona, a kredit je korišćen za pokretanje prvog broda „Kotor“ kada je izvršena njegova primopredaja.\nMeđutim, Crnogorska plovidba je 2013. tražila reprogramiranje kredita, pa je zaključen aneks ugovora i produžen rok otplate do sredine 2015. godine.\nBarska plovidba Crnogorska plovidba Dušan Đurišić EXIM banka Investiciono razvojni fond IRF Poly Technologies Rade Radoman Sea Pioneer Vlada Crne Gore Zakon o slobodnom pristupu informacijama\nPredhodni članakForum javnih nabavki – Godina dana primjene novih zakonskih rješenja\nSlijedeći članak Struja skuplja četiri puta zbog drugog bloka


Moskva zabrinuta zbog pokušaja opozicije da isprovocira nasilje u Beogradu - Sputnjik Srbija\nMoskva zabrinuta zbog pokušaja opozicije da isprovocira nasilje u Beogradu\n15:38 18.03.2019 (osveženo 16:11 18.03.2019) Preuzmite kraći link\nMinistarstvo inostranih poslova Rusije saopštilo je da je Moskva zabrinuta zbog pokušaja opozicije da isprovocira nasilje u Beogradu.\n„Nadamo se da će situacija u prestonici Srbije ostati u pravnim okvirima“, ističe se u saopštenju.\nMinistarstvo je pozitivno ocenilo izbalansiranu i umerenu reakciju vlasti na nezakonite poteze demonstranata koji su napali zgrade RTS-a i Predsedništva.\n„Nadamo se da će situacija u Srbiji ostati u okvirima ustavnog i pravnog poretka“, zaključuje se u dokumentu.\nPrethodno se po tom pitanju oglasio portparol predsednika Rusije Dmitrij Peskov koji je rekao da Rusija želi da se Srbija dinamično razvija i da je zvanična Moskva uverena da će srpsko rukovodstvo učiniti sve kako bi se rešila situacija sa protestima u zemlji.\nDodao je i da je Srbija partner Rusije, sa kojom je vezuju istorijski i kulturni odnosi, te da Moskva čini sve da tako i ostane i to u okviru bilateralnih odnosa.\nnasilje, opozicija, protesti, Ministarstvo inostranih poslova RF, Srbija


Ulaganje u obrazovanje mladih: Grad dodelio 127 stipendija najboljim učenicima i studentima\nNakon rangiranja pristiglih prijava, komisija je obavila svoj deo posla i izabrala najbolje koje će Grad nepovratnom stipendijom podržati u daljem obrazovanju.\n– Čestitam im i želim im mnogo uspeha u tome – izjavio je gradski sekretar Slavko Gak.\nOn je objasnio da je ove godine kao novina za srednjoškolce uveden i kriterijum socijalno-ekonomskog statusa porodice učenika, budući da zbog koronavirusa nisu održavana školska takmičenja koja su se svih prethodnih godina bodovala na konkursu.\n– Time smo osigurali da novac usmerimo ka onima kojima je najpotrebnija ova pomoć – rekao je Gak.\nGrad Beograd ponudio u zakup 101 poslovni prostor: Najviše lokala na opštini Stari grad\nMobilni punkt za vakcinaciju danas u Studentskom gradu\nSekretarijat za obrazovanje i dečju zaštitu Slavko Gak Stipendije


Direktor Kancelarije za Kosovo i Metohiju Marko Đurić izjavio je da je Srbija obavestila sve međunarodne institucije o incidentu na Gazivodama, a da nema odgovora ni iz EU ni iz NATO na to. Srbija je upozorila i Prištinu i međunarodnu zajednicu da neće tolerisati bilo kakav oblik nasilja nad srpskim narodom, naveo je Đurić.\nĐurić je >> Pročitaj celu vest na sajtu N1 televizija << rekao da su specijalne jedinice s dugim cevima zauzele jezero Gazivode kako bi kosovski predsednik Hašim Tači mogao da ode tamo i slika se.\nSpecijalci ROSU zauzeli su veštačko jezero i hidrocentralu Gazivode, a akciju je izvelo 60 naoružanih specijalaca, javljaju mediji.\nPredsednik Srbije Aleksandar Vučić naredio je stavljanje Vojske Srbije u stanje najviše borbene gotovosti, a ministar unutrašnjih poslova Nebojša Stefanović je direktoru policije Vladimiru Rebiću naložio da sve specijalne i posebne jedinice policije stavi u stanje najviše pripravnosti.\nTo su radili samo da bi (kosovski predsednik Hašim) Tači mogao da se slika, da se provoza čamcem po jezeru Gazivode, da bi to mogli da urade, oni su sklanjali sve ljude usput, upali su u Centar za ekologiju i sport gde su bez ikakvog razloga ljude uhapsili, sa ciljem da zastraše srpski narod na KiM, rekao je Đurić na konferenciji za novinare.\n"Albanske paravojne formacije nemaju pravo da se pojavljuju na severu Kosova, i za to moraju da daju garancije NATO i svi drugi i to je predviđeno svim sporazumima", podsetio je direktor Kancelarije za KiM.\nSrbija je upozorila sve u Prištini i međunarodnu zajednicu da neće tolerisati bilo kakav oblik nasilja nad našim narodom, istakao je.\nĐurić je preneo da je predsednik Vučić u razgovorima koje je obavio posle upada ROSU, upoznao ali i upozorio međunarodne predstavnike da ovakva vrsta ponašanja nije prihvatljiva i da će Srbija u skladu sa Rezolucijom 1244 da štiti svoj narod.\n"Podsetiću vas na reči predsednika Vučića da mi hoćemo mir i kompromis, ali da nećemo dozvoliti da neko vrši agresiju nad našim narodom", rekao je Đurić.\nOn je preneo da predsednik Vučić trenutno ima sastanak s načelnikom Generalštaba i sa drugim vojnim i bezbednosnim zvaničnicima, i da će državne institucije Srbije i vojno i policijsko rukovodstvo preduzeti sve mere iz svoje nadležnosti u skladu sa Rezolucijom 1244.\nPredsednik Srbije Aleksandar Vučić izdao je naređenje načelniku Generalštaba Vojske Srbije i ministru policije da preduzmu mere i radnje iz svojih nadležnosti i podignu najviši nivo borbene gotovosti u svojim jedinicama, izjavio je danas direktor Kancelarije za Kosovo i Metohiju Marko Đurić. Članak...


Uspostavljanje povezanosti reka i rečne okoline na području budućeg, prvog u svetu 5-državnog rezervata biosfere Mura-Drava-Dunav\nAustrija, Slovenija, Hrvatska, Mađarska i Srbija službeno su predale istorijsku nominaciju UNESCO-u u aprilu 2020. godine s ciljem uspostavljanja prvog na svetu Petodržavnog rezervata biosfere Mura-Drava-Dunav. Reke Mura, Drava i Dunav, koje teku kroz pet zemalja, formiraju zeleni pojas dug 700 kilometara i povezuju preko 930.000 hektara jedinstvenog područja sa značajnom prirodnom i kulturnom baštinom, te će proglašenjem postati najveće zaštićeno rečno područje u Evropi.\nNakon uspešnog uspostavljanja saradnje upravljača zaštićenih područja u pet zemalja (Interreg projekat coop MDD), lifelineMDD u fokus stavlja poboljšanje povezanosti reka i bioraznovrsnosti kroz međusektorsko partnerstvo, kao temelj za upravljanje budućim rezervatom biosfere. Projekat je službeno započeo virtualnim sastankom 7. jula 2020. godine.\nProjekat coop MDD već je uspostavio saradnju između upravljača zaštićenih područja i prekograničnog upravljačkog programa budućeg Petodržavnog rezervata biosfere Mura-Drava-Dunav, a projekat lifelineMDD direktna je nadogradnja te saradnje. Projekat lifelineMDD kroz međusektorsko partnerstvo upravo u fokus stavlja saradnju i razmenu znanja svih aktera uključenih u upravljanje rekama – od univerziteta, organizacija za zaštitu prirode do predstavnika vlasti i lokalnih zajednica svih pet zemalja. Zajednički cilj je da se obnovom prirodne rečne dinamike poboljša povezanost reka i bioraznovrsnosti budućeg, prvog u svetu Petodržavnog rezervata biosfere Mura-Drava-Dunav.\nRazvoj strateškog i integrisanog pristupa obnove reka na području budućeg Petodržavnog rezervata biosfere Mura-Drava-Dunav, a zasnovaće se na naučnom istraživanju populacije riba i ptica, kao i istraživanju protoka sedimenta i uticaja klimatskih promena. Dobijanjem takve baze podataka stvara se preduslov za identifikovanje nužnih koraka kako bi se poboljšala povezanost reka.\nObnova reke na odabranim lokacijama imaće direktan i vidljiv pozitivan učinak na povezanost i dinamiku reka, kao i na stanje različitih tipova staništa u budućem Petodržavnom rezervatu biosfere Mura-Drava-Dunav. Implementacija mera obnove takođe služi kao baza za međusektorsku razmenu znanja između sektora zaštite prirode i sektora upravljanja vodama, ali i drugih donosioca odluka poput lokalnih organizacija. Time se jača njihova povezanost, dok se tokom projekta, kroz učestvovanje u različitim aktivnostima, jača buduća saradnja svih aktera koji će učestvovati u upravljanju budućim rezervatom biosfere.\nIstovremeno će aktivno učestvovanje lokalnih zajednica ojačati njihovu povezanost s prirodom, te im približiti prednosti koje pružaju obnovljene reke i očuvano rečno okruženje. Uključivanjem organizacija civilnog društva, ali i lokalnih i regionalnih vlasti, osigurava se dugoročna aktivna mreža donosioca odluka, a što direktno doprinosi održivosti projektnih rezultata. Razvojem prekogranične integrisane strategije obnove reka, koja se temelji na naučnim istraživanjima, obnovom reka i razmenom znanja, lifelineMDD direktno doprinosi cilju zaštite i obnove ekoloških koridora i jačanju saradnje različitih interesnih grupa.\nNaredne dve i po godine, 12 projektnih i 17 pridruženih partnera iz različitih sektora, obnovom prirodne riečne dinamike radiće na poboljšanju povezanosti reka i bioraznovrsnosti.\nS kime sarađujemo?\nSvetski fond za zaštitu prirode Austrija - WWF Austria, Austrija\nUniverzitet za prirodne resurse i prirodne nauke Beč (BOKU), Austrija\nKancelarija štajerske vlade – Odeljenje 14 za upravljanje vodama, resursima i održivosti, Austrija\nInstitut Republike Slovenije za zaštitu prirode, Slovenija\nWWF Adria – Udruga za zaštitu prirode i očuvanje bioraznolikosti, Hrvatska\nSvetski fond za zaštitu prirode Mađarska, Mađarska\nPokrajinski zavod za zaštitu prirode Vojvodine, Srbija\nMeđunarodna komisija za zaštitu reke Dunav, Austrija\nAustrijski nacionalni odbor za UNESCO-ov program "Čovek i biosfera", Austrija\nFederalno ministarstvo poljoprivrede, regija i turizma, Direkcija I / 6 za upravljanje rizikom od poplava, Austrija\nHrvatske vode, Vodnogospodarski odjel za Muru i gornju Dravu, Hrvatska\nJavna ustanova za upravljanje zaštićenim dijelovima prirode na području Koprivničko-križevačke županije, Hrvatska\nJavna ustanova agencija za upravljanje zaštićenim prirodnim vrijednostima na području Osječko-baranjske županije, Hrvatska\nMinistarstvo zaštite okoliša i energetike, Hrvatska\nJavna ustanova Park prirode Kopački rit, Hrvatska\nUprava Nacionalnog parka Balaton-felvidéki, Mađarska\nBavarsko državno ministarstvo za okoliša, zdravlja i zaštitu potrošača, Njemačka\nProjekat lifelineMDD sufinansiran je sredstvima iz Dunavskog transnacionalnog programa Evropske unije (fondovi ERDF i IPA). Projekat je počeo 1. jula 2020. i trajaće do 31. decembra 2022. godine. Ukupni je proračun projekta 2,987,789.19 evra, raspoređenih između 12 partnera na projektu. WWF Austrija vodeći je partner i glavni koordinator projekta.


Od jeseni ponovo vize za Srbiju i Makedoniju?!!! - B a l k a n o i d\nHome » »Unlabelled » Od jeseni ponovo vize za Srbiju i Makedoniju?!!!\nIzvestilac Evropskog parlamenta za viznu liberalizaciju Tanja Fajon izjavila je da posle leta treba očekivati usvajanje mehanizma za suspenziju bezviznog režima EU s nekim državama.\nPrema njenim rečima za sada ne postoji realna pretnja o ukidanju vizne liberalizacije, jer u Evropskoj uniji ne postoji mehanizam za to, odnosno o tom mehanizmu se razgovara u Evropskom parlamentu, Evropskoj komisiji i Savetu EU i on tek treba da se usvoji.\n"Kada se mehanizam usvoji, onda će pretnja ukidanja bezviznog režima biti stvarna. Zato ponavljam da vlasti i građani treba da urade sve kako bi smanjili broj lažnih azilanata koji dolaze u Nemačku, Švajcarsku, Belgiju, Holandiju ili Švedsku", istakla je Tanja Fajon u intervjuu za Dojče vele.\nTaj predlog je, kako objašnjava, u proceduri već dve godine i on se ne odnosi samo na zapadni Balkan, nego na sve treće zemlje koje su u bezviznom režimu. Na pitanje kada se može očekivati da mehanizam za ukidanje bezviznog režima dobije sva potrebna "zelena svetla", ona kaže da postoje pritisci da se s tim požuri jer je u EU velika ekonomska kriza, a "u doba manje zaposlenosti, raste strah od ljudi koji dolaze spolja da traže posao".\n"Postoji i drugi razlog da se što brže donese mehanizam – veliki broj trećih zemalja tek traži bezvizni režim. Vlasti u Uniji njima ne žele da otvore vrata dok ne uvedu mehanizam za suspenziju belog šengena. Zato mislim da ćemo ubrzo usvojiti mere, ali ne pre godišnjeg odmora. Onda će opasnost postojati pre svega za zemlje zapadnog Balkana, posebno za Srbiju i Makedoniju jer su imale najveći broj azilanata u proteklom periodu", rekla je Fajon.\nNa pitanje kako će taj sistem funkcionisati, na primer ako Nemačka traži da se građanima Srbije ili Makedonije ponovo uvedu vize, izvestilac EP za viznu liberalizaciju je objasnila da bi, u tom slučaju, ako bi Nemačka imala vanredni porast broja azilanata, ona zatražila od Evropske komisije da razmotri situaciju.\n"Odluka će se donositi većinom u Savetu EU, dakle nije neophodan konsenzus. Bojim se da već danas postoji većina zemalja članica koje bi glasale za suspenziju bezviznog režima za neku od ove dve balkanske države", dodala je ona.\n"Prva suspenzija traje šest meseci sa mogućnošću produženja za još devet meseci.Onda je pitanje kako vratiti zemlju natrag u bezvizni režim. Postoji opasnost da će EU tražiti da se suspendovana zemlja trajno stavi na crnu listu. Nadam se da će se obistiniti najave Evropske komisije – da ovaj mehanizam nikada nećemo iskoristiti, ali je nažalost realnost u Evropi danas drugačija. Zato je važno da ljudi znaju pravila i da ne zloupotrebljavaju slobodu kretanja", objasnila je Fajon.


Rusi povećali proizvodnju Lade Niva Legend - BIGportal.ba\n1 Marta, 2021 1 Marta, 2021 0928\nKako je saopšteno iz te fabrike, do povećanja proizvodnih kapaciteta došlo je zbog rasta tražnje za legendarnim terencem u januaru. Naime, u proteklom mesecu prodaja Lade Nive skočila je za 27% u odnosu na januar 2020., prenosi B92.\nJedan od razloga za rast popularnosti vremešnog terenca krije se u tome što je AvtoVAZ ponovo stekao pravo da koristi originalno ime “Niva”, koje je na ruskom tržištu dugo godina nosio SUV marke Chevrolet. U tom periodu, automobil koji je kod nas poznat kao Lada Niva, prodavao se pod komercijalno neatraktivnom oznakom “4×4”.\nSad, kada AvtoVAZ ponovo ima pravo da koristi originalni naziv modela s kraja sedamdesetih godina, odlučilu su da mu dodaju oznaku “Legend”. Tako je Ladi Nivi produžen život za još neko vreme.


Zdravstvena zaštita penzionera u Podgorici - Penzin\nPočetna Magazin Godine Zdravstvena zaštita penzionera u Podgorici\nZdravstvena zaštita penzionera u Podgorici\nU Podgorici je juče, 11. decembra, Nebojša Kavarić, direktor Doma zdravlja Podgorica, održao prezentaciju na temu zdravstvene zaštite starijih. Ocenio je, prenosi crnogorski portal Analitika, da su stari, preko Saveza udruženja penzionera, veoma kvalitetan opservator zdravstvenog sistema.\nNajavljujući da će broj izabranih lekara na teritoriji glavnog grada Crne Gore biti povećan za deset, Kavarić je istakao da upravo oni imaju jednu od najznačajnijih uloga u zdravstvenoj zaštiti penzionera.\nTrebalo bi da timovi izabranih lekara rešavaju zdravstvene psihosocijalne probleme starijih Podgoričana putem preventivnih programa, lečenjem i negom, a to se može postići samo uz dobru saradnju sa porodicom i bliskim osobama.\nKavarić je rekao da Savez udruženja penzionera ima veoma kvalitetne predloge za unapređenje zdravstvenog sistema. Članovi Saveza su izrazili želju da se edukuju o raznim oboljenjima, te se sa edukacijom već počelo u nekim mesnim zajednicama, a planirano je i proširenje te akcije. Ubrzane su procedure u okviru Doma zdravlja, a u sledećoj fazi će biti poboljšana dostupnost zdravstvene zaštite na druga dva nivoa.\nPredsednik Saveza udruženja penzionera Branko Vešović rekao je da u Savezu smatraju da treba oformiti Komisiju za zdravstvenu zaštitu starijih osoba koja bi sarađivala sa domovima zdravlja i edukovala penzionere putem tribina.\nTags:Crna GoraDom zdravlja u PodgoriciKavarićPodgoricaSavez udruženja penzionera Crne Gorezdravstvena zaštitazdravstveni sistem


Vijeće ministara BiH: Pravilnik o cijenama ličnih dokumenata ostaje na snazi do jula 2016. - Klix.ba\nVijeće ministara BiH: Pravilnik o cijenama ličnih dokumenata ostaje na snazi do jula 2016.\n30.12.2015. u 20:32\nVijeće ministara Bosne i Hercegovine danas je na sjednici je utvrdilo nekoliko prijedloga zakona koje je pripremilo Ministarstvo pravde BiH.\nRadi se o prijedlozima zakona o izmjenama i dopunama Zakona o upravnom postupku;zakona o humanitarnim organizacijama registriranim na nivou Bosne i Hercegovine, zakona o izmjenama i dopunama Zakona o radu u institucijama Bosne i Hercegovine; zakona o volontiranju u institucijama Bosne i Hercegovine; zakona o izmjenama i dopunama Zakona o parničnom postupku pred Sudom BiH; zakona o izmjenama i dopunama Zakona o Pravobranilaštvu BiH.\nMinistarstvo pravde BiH će, uzimajući u obzir primjedbe i sugestije koje su ministri iznijeli na sjednici, dostaviti korigirane prijedloge zakona Parlamentarnoj skupštini BiH na razmatranje po osnovnom zakonodavnom postupku.\nVijeće ministara BiH utvrdilo je i Prijedlog osnova za vođenje pregovora za zaključivanje Sporazuma o izmjenama i dopunama Sporazuma između Vijeća ministara Bosne i Hercegovine i Vlade Republike Slovenije o zapošljavanju državljana Bosne i Hercegovine u Republici Sloveniji i Protokola o izmjenama i dopunama Protokola o provođenju ovog sporazuma.\nNa taj način žele se stvoriti uvjeti za efikasniju primjenu Sporazuma i pratećeg protokola, kojima se omogućava zakonito zapošljavanje bh. državljana u Sloveniji i sprečava neregularna migracija radne snage, a nakon izmjene slovenačkog zakonodavstva u oblasti radnih migracija i rada stranaca. Prijedlog osnova i Protokol će biti dostavljeni Predsjedništvu BiH radi donošenja odluke o pokretanju postupka, a za bh. potpisnika je predložen ministar civilnih poslova.\nVijeće ministara BiH usvojilo je Nacionalni plan smanjenja emisija za Bosnu i Hercegovinu (NERP BiH) i dalo saglasnost Ministarstvu vanjske trgovine i ekonomskih odnosa da ovaj plan dostavi Sekretarijatu Energetske zajednice do 31.12.2015. godine. Na ovaj način Bosna i Hercegovina po prvi put je na vrijeme izvršila svoju obavezu prema Energetskoj zajednici, a još je važnije da se usvajanjem NERP-a stvaraju preduvjeti za smanjenje emisija iz kotlova termoelektrana, a time i smanjenja štete po zdravlje ljudi i okoliš. Nacionalni plan smanjenja emisija za BiH se odnosi na smanjenje emisija sumpor dioksida, azotnih oksida i čvrstih čestica iz velikih postrojenja za sagorijevanje u BiH. U izradi NERP-a, uz predstavnike Ministarstva vanjske trgovine i ekonomskih odnosa i Sekretarijata Energetske zajednice, učestvovali su stručnjaci elektroprivreda BiH i Republike Srpske te nadležna entitetska ministarstva koja su dala saglasnost na ovaj tekst.\nVijeće ministara BiH usvojilo je Informaciju Ministarstva vanjske trgovine i ekonomskih odnosa i Pregovaračkog tima za pristupanje Svjetskoj trgovinskoj organizaciji (WTO) o trenutnom stanju pregovora i programu narednih aktivnosti, kako bi BiH do kraja naredne godine okončale aktivnosti za pristupanje WTO-u.\nPregovarački tim nastavit će daljnje aktivnosti u skladu s prezentiranim programom sadržanim u „Mapi puta“ za ubrzano okončanje pregovora za pristupanje Bosne i Hercegovine Svjetskoj trgovinskoj organizaciji, o čemu će redovno informirati Vijeće ministara BiH.\nVijeće ministara BiH usvajanjem „Mape puta“ želi otkloniti zastoje u pregovorima sa Svjetskom trgovinskom organizacijom do kojih je došlo prije dvije godine, kada su pregovori blokirani zbog zastoja u provođenju reformi na unutrašnjem planu.\nVijeće ministara BiH usvojilo je Informaciju o nalazima i ocjenama Evropske komisije sadržanim u Izvještaju za 2015. godinu i dokumentu Strategija proširenja Evropske unije (EU) i zadužilo Direkciju za evropske integracije da pripremi obrazac akcionog plana za provođenje prioriteta iznesenih u Izvještaju za BiH.\nU Informaciji se navodi da je Evropska komisija je u Paketu proširenja za 2015. godinu, koji se sastoji od Strategije proširenja i izvještaja za države aspirantice za članstvo u EU, konstatirala da se BiH vratila na reformski put i počela rješavanje preostalih prioriteta u procesu integriranja u Evropsku uniju.\nU odnosu na prethodni izvještaj, Komisija je pozitivnim ocijenila stupanje na snagu Sporazuma o stabilizaciji i pridruživanju, usvajanje Reformske agende i strateških dokumenata u domenu pravosuđa i borbe protiv korupcije, usvajanje Okvirne politike prometa te zeleno svjetlo EU za izvoz termički obrađenog mlijeka. Izvještaj je također evidentirao pomake u poslovnom okruženju, posebno olakšanog ulaska na tržište i dobijanja građevinskih dozvola, kao i određeni napredak u pogledu liberalizacije tržišta energije.\nVijeće ministara BiH nastavlja reforme u oblastima javne uprave, pravosuđa, borbe protiv korupcije i organiziranog kriminala, slobode izražavanja, funkcionalnog tržišta, slobode kretanja roba, usluga, ljudi i kapitala, javnih nabavki, carina i oporezivanja te konkurencije, zaštite intelektualnog vlasništva, zapošljavanja i socijalne politike, kao i obrazovanja i istraživanja.\nVijeće ministara BiH je donijelo više odluka sa pratećim informacijama o odobravanju višegodišnjih projekata s ciljem održavanja minimuma operativnih spremnosti i sposobnosti Oružanih snaga BiH, smanjenja rizika prilikom vršenja izuzetno kompleksnih zadataka na terenu, osposobljavanja i djelovanja u široj društvenoj zajednici.\nVijeće ministara BiH usvojilo je i Informaciju Ministarstva za ljudska prava i izbjeglice o aktivnostima Bosne i Hercegovine u sklopu Dekade uključenja Roma 2005 – 2015. godine.Ministarstvo za ljudska prava i izbjeglice ovlašteno je da aktivno učestvuje u nastavku aktivnosti na integraciji i poboljšanju uvjeta života Roma putem višekorisničke IPA-e, o čemu će izvještavati Vijeće ministara BiH.\nU periodu od 2011. do 2013. godine iz IPA- e je osigurano pet miliona eura, a krajem 2013. godine počela je realizacija prve faze u iznosu od 2,5 miliona eura. Bosna i Hercegovina redovno, na godišnjem nivou u okviru Dekade Roma, planira sredstva u budžetu od tri miliona KM za potrebe Roma.Rezultat mjera Revidiranog akcionog plana za obrazovanje Roma, koji je usvojen 2013. godine, je povećanje upisa romske djece u osnovno, srednje ali i visoko obrazovanje, a evidentan je i znatno manji broj djece koja napuštaju škole.Ukupno je 475 Roma prošlo kroz program zapošljavanja Roma, što je korak naprijed u ovom procesu iako su iskazane znatno veće potrebe.U Programu stambenog zbrinjavanja Roma do sada je izgrađeno ili rekonstruirano 740 stambenih jedinica, a više od 1.000 romskih porodica bile su korisnice projekata u oblasti infrastrukture. Projekti su realizirani u 60 općina, a ukupno uložena sredstva su oko 21 milion KM, uključujući i IPA sredstva. Napredak je ostvaren i u oblasti zdravstvene zaštite Roma, gdje su zabilježeni pomaci kod imunizacije romske djece i u oblasti reproduktivnog zdravlja i materinstva te edukaciji romskog nevladinog sektora, kao i uvođenja romskih porodica u redovan sistem zdravstvene zaštite u BiH.\nVijeće ministara BiH, na prijedlog Ministarstva sigurnosti, usvojilo je Akcioni plan suprotstavljanja trgovini ljudima u Bosni i Hercegovini za period od 2016. do 2019. godine, s više od 100 aktivnosti koje će provesti nadležne institucije u BiH u naredne četiri godine.Akcioni plan strateški je usmjeren na unapređenje sistema podrške za borbu protiv trgovine ljudima u BiH, na efikasno krivično gonjenje trgovine ljudima i povezane zločine, na preveniranje trgovine ljudima smanjenjem rizika i efikasnu zaštitu i pomoć žrtvama trgovine ljudima te na jačanje partnerstva i saradnje između aktera uključenih u suprotstavljanje trgovine ljudima. Riječ je o sveobuhvatnom i multidisciplinarnom planu u čiju realizaciju su uključeni nadležni organi na državnom, entitetskom, kantonalnom i nivou Brčko Distrikta BiH.\nVijeće ministara BiH, na prijedlog Agencije za identifikacione dokumente, evidenciju i razmjenu podataka, donijelo je Pravilnik o izmjeni Pravilnika o cijeni ličnih dokumenata, kojim je produženo važenje Pravilnika do 30.6.2016. godine.\nZaduženi su Ministarstvo civilnih poslova i Agencija za identifikacijske dokumente, evidenciju i razmjenu podataka, da u saradnji sa nadležnim institucijama, pripreme i Vijeću ministara BiH dostave prijedlog sistemskog rješenja ove problematike.\nVijeće ministara BiH je razmotrilo i prihvatilo Informaciju Ministarstva komunikacija i prometa BiH u vezi sa problemima snabdijevanja tijela nadležnih za registriranje vozila sa stiker naljepnicama. Zadužena je Agencija za identifikaciona dokumenta, evidenciju i razmjenu podataka BiH da, u postupku registracije vozila, kroz informacijski sistem osigura izdavanje potvrde koja će biti besplatna i zamjenjivati stiker naljepnicu po isteku njihovih zaliha.Zaduženo je Ministarstvo komunikacija i prometa BiH da do 31.12.2015. godine, dostavi instrukciju o postupanju po isteku zaliha stiker naljepnica svim tijelima nadležnim za postupak registracije vozila. Zaduženo je Ministarstvo komunikacija i prometa BiH da u saradnji saAgencijom za identifikaciona dokumenta, evidenciju i razmjenu podataka BiH do 31.1.2016. godine, Vijeću ministara BiH dostavi Prijedlog odluke o formiranju ekspertske radne grupe, koja će izvršiti procjenu mogućnosti ukidanja stiker naljepnica i prelaska na drugu metodologiju, koristeći pri tome iskustva EU i zemalja u okruženju.\nVijeće ministara BiH je razmotrilo i prihvatilo Inicijativu Ministarstva vanjske trgovine i ekonomskih odnosa BiH za izmjenu i dopunu Odluke o najnižim tehničkim zahtjevima za novoproizvedena i korištena vozila pri homologaciji tipa vozila i homologaciji pojedinačnog vozila i zadužilo Ministarstvo komunikacija i prometa da preduzme potrebne aktivnosti i Vijeću ministara predloži odgovarajuće rješenje.\nInicijativom se traži hitno uvođenje ograničenja uvoza korištenih vozila koja ne ispunjavaju standarde minimum EURO 4 norme ispušnih gasova, uvođenje obaveznog eko testa prilikom tehničkog pregleda i niz drugih mjera s ciljem smanjenja zagađenja životne sredine.\nVijeće ministara BiH, na prijedlog Ministarstva za ljudska prava i izbjeglice, donijelo je Odluku o preraspodjeli 2.000.000,00 KM iz budžeta Ministarstva za ljudska prava i izbjeglice Bosne i Hercegovine u budžet Fonda za povratak Bosne i Hercegovine. Ova sredstva namijenjena su realiziranju zajedničkih projekata nadležnih državnih i entitetskih ministarstava, Vlade Brčko Distrikta BiH i Fonda za povratak BiH za ostvarivanje prava iz Aneksa VII Dejtonskog mirovnog sporazuma, koje odobri Komisija za izbjeglice i raseljena lica BiH.\nVijeće ministara BiH, na prijedlog Ministarstva civilnih poslova, donijelo je Odluku o odobravanju 400.000,00 KM iz tekuće rezerve Budžeta institucija Bosne i Hercegovine i međunarodnih obaveza Bosne i Hercegovine za 2015. godinu za sufinansiranje organizacije Evropskog zimskog olimpijskog festivala za mlade 2017. godine u organizaciji gradova Sarajevo i Istočno Sarajevo.\nVijeće ministara BiH imenovalo je za članove Upravnog odbora Centra za informiranje i priznavanje dokumenata iz oblasti visokog obrazovanja (CIP) Helenu Lončar i Danijela Vidovića iz reda hrvatskog naroda, Aidu Durić i Seada Maslu iz reda bošnjačkog naroda, Branislava Đogovića iz reda srpskog naroda i Ivanu Novaković iz reda ostalih.\nVijeće ministara je donijelo Rješenje o razrješenju Ljerke Marić, dužnosti direktora Direkcije za ekonomsko planiranje Vijeća ministara Bosne i Hercegovine radi ispunjavanja uvjeta za odlazak u prijevremenu starosnu penziju. Istovremeno, Vijeće ministara je za v.d. direktora Direkcije za ekonomsko planiranje Vijeća ministara BiH imenovalo Zorana Zeljku koji će dužnost direktora Direkcije vršiti do imenovanja novog direktora.\nVijeće ministara je donijelo Rješenje o razrješenju Nataše Grubiše dužnosti direktora Agencije za lijekove i medicinska sredstva BiH. Istovremeno, Vijeće ministara je za v.d. direktora Agencije za lijekove i medicinska sredstva Bosne i Hercegovine imenovalo Aleksandra Zolaka koji će dužnost direktora Agencije vršiti do imenovanja novog direktora, saopćeno je iz Službe za informiranje Vijeća ministara BiH.


Verica Kalanović u Knjaževcu : Obavezno poštovanje uredbe o ceni grejanja | Stara planina - Babin zub servisne informacije\n-Na sastanku sa predsednicima 12 opština istočne Srbije u Knjaževcu, Kalanovićeva je ukazala na velike razlike u cenama grejanja za privredu i građane i istakla da je ta uredba korak ka tome da se te razlike smanje. Kako se navodi u saopštenju Ministarstva regionalnog razvoja, Kalanovićeva je naglasila da je krajnji cilj tog Ministarstva da se javno-komunalna preduzeća učine održivim. "Poboljšavaćemo infrastrukturu, uticaćemo maksimalno na najniže moguće cene komunalnih usluga za socijalno ugrožene kategorije, ali nećemo dozvoliti da ceo teret lošeg poslovanja javno-komunalnih preduzeća snosi samo privreda, kao što nećemo dozvoliti da ceo teret bude isključivo na lokalnim samoupravama", rekla je ministarka. Kalanovićeva je u Knjaževcu sa predsednicima opština razggovarala i o zimskom održavanju puteva i nakon primedbi nekih predsednika najavila je da će o tome razgovarati sa direktorom "Puteva Srbije" i direktorima lokalnih preduzeća za održavanje puteva, kojima su "Putevi Srbije" poverili te poslove.\nOna je podsetila da je početkom ove godine jednim papirom, jednom uredbom, više od 6.000 kilometara regionalnih puteva prebačeno lokalnim samoupravama na zimsko i letnje održavanje. Ministarka Kalanović je istakla da neke lokalne samouprave nisu bile spremne za tu nadležnost, jer nisu imale kapacitete za to. "Zato sam smatrala da je moja obaveza, kao ministra za regionalni razvoj i lokalnu samoupravu, da ovaj problem rešimo i u budžetu je odvojeno četiri milijarde dinara državne pomoći za održavanje nešto više od 6.000 kilometara puteva, što je prebačeno sa republičkog na lokalni nivo", rekla je Kalanovićeva.\nPrema njenim rečima, pre nekoliko dana sklopljen je ugovor sa "Putevima Srbije" za održavanje puteva u zimskom periodu i za to je opredeljeno 900 miliona dinara. Kalanović je sa predsednicima opština istočne Srbije razgovarala i o mogućim projektima i vidovima prekogranične saradnje sa Bugarskom i za kraj decembra najavila posetu bugarske ministarke regionalnog razvoja i javnih radova Lilijane Pavlove Nikolove. Sa Nikolovom će, kako je najavila, razgovarati o unapređenju saradnje između dve zemlje i pograničnih opština.\nKompletan tok današnjeg sastanka smo prenosili uživo, a snimak možete pogledati na našem TV Kanalu\nizvor RTS / Foto video Knjaževačke vesti


Odlično prvo poluvreme koje su odigrali izabranici Bojana Đerića bilo je presudno da se dođe do trijumfa na ovom susretu. Posle 20 minuta igre crveno-beli su imali dvocifrenu prednost - 47:33.\nIpak, nisu se predavali igrači tima iz Laktaša. U nastavku utakmice su bili su dosta agresivniji posebno u odbrani. Rivala su sveli na svega 26 poena, dok su oni postigli 33. No, to nije bilo dovoljno da se preokrenu meč, pa su Beograđani uspeli da slave i obezbede plasman u finale, u kome će im rival biti bolji iz duela Cedevita - Cibona.\nU pobedničkom sastavu najviše su se istakli Lazar Vasić sa 18 poena i Marko Pavićević koji je meč završio sa 16. Kod Igokee najbolji je bio Kosta Kondić koji je zabeležio 22 poena, a pratio ga je Dušan Nešković sa 20. Odličan je bio i Dalibor Ilić koji je u redovima poražene ekipe imao dabl-dabl učinak od 12 poena i čak 16 skokova.


BEOGRAD - Predsednik Republike Srbije Tomislav Nikolić poručio je, u razgovoru sa predsednikom azerbejdžanske kompanije Azvirt Kemalom Alijevim i ambasadorom te zemlje u Beogradu Eldarom Hasanovim da Srbija očekuje nove investicije iz Azerbejdžana. kompletan tekst\nGoran Knežević: Garantujem da je mleko zdravo\nBEOGRAD - Ministar poljoprivrede, Goran Knežević, ponovio je danas da garantuje da je svo mleko na rafovima potpuno ispravno i bezbedno\nOsumnjičeni Uroš Mišić nije došao na saslušanje?!\nBEOGRAD - Uroš Mišić (25), navijač Crvene zvezde, nije se pojavio na saslušanju u policiji u vezi sa incidentom koji se dogodio u noći između srede i četvrtka u beogradskom klubu „Plastik, saznaje Kurir.\nU školskoj svesci napisao koga će sve da ubije?!\nGLEN KOUVA - Dvanaestogodišnji školarac iz Glen Kouva u američkoj saveznoj državi Njujork uhvaćen je kako nasred časa u školskoj svesci sastavlja listu za odstrel na kojoj su se kao mete\nTEHERAN - Na iranskoj televiziji danas je kritikovan film "Argo", prošle noći nagrađen Oskarom, uz ocenu da je to samo "reklama za američku Centralnu obaveštaju službu - CIA".\nZelenilo radilo punom parom za vikend zbog košave\nBEOGRAD - Na ulicama Beograda košava je, tokom vikedna, stvarala velike probleme građanima, a zbog polomljenih stabala i grana ekipe preduzeća "Zelenilo Beograd" intervenisale su na 22 lokacije u gradu.\nDan Muzeja Vuka i Dositeja obeležava 64 godine\nBEOGRAD - Muzej Vuka i Dositeja obeležiće u četvrtak, 28. februara Dan Muzeja, 64 godine od osnivanja memorijalnog muzeja posvećenog velikanima\nHektar njive u Srbiji za 1.500 evra?!\nStruja poskupljuje kad se završi grejanje\nSmederevci ostali bez semafora na stadionu


Home / Ekologija / Saradnja sa EBRD u narednoj godini\nMinistar zaštite životne sredine Goran Trivan sa saradnicima sastao se danas sa direktorkom Evropske banke za obnovu i razvoj (EBRD) za Srbiju i region Zapadnog Balkana Žužanom Hargitaj, kako bi utvrdili moguće konkretnije oblike saradnje u narednoj godini. Ministar Trivan je izrazio veliku zainteresovanost za produbljivanje postojeće saradnje sa EBRD koja doprinosi snaženju procesa na uspostavljanju zdravije i čistije Srbije, i standarda životne sredine kakvi postoje u razvijenim evropskim zemljama.\nPoseban izazov u obavljanju ogromnog posla koji čeka Srbiju u oblasti zaštite životne sredine jeste nedostatak materijalnih i ljudskih resursa i kapaciteta, ukazao je Trivan. „Postajemo spremni da uđemo u najozbiljniji posao investicija u oblasti zaštite životne sredine, pre svega u izradi projektno-tehničke dokumentacije, kako bi u narednih deset godina ušli u realizaciju 350 sistema za preradu otpadnih voda i ostvarivanje drugih projekata od velikog značaja za život građana, u potpunoj tehnologiji i bez polovičnih rešenja. U tom smislu, značajna je pomoć institucija koje podržavaju ono što hoćemo“, naglasio je Trivan.\nDirektorka Hargitaj je izrazila spremnost EBRD da podrži konkretne projekte iz oblasti zaštite životne sredine, prepoznajući potrebe lokalnih zajednica za uređenom životnom sredinom. Unapređenje životne sredine, međutim, mora biti praćeno jačanjem svesti o njenoj ulozi i značaju za bezbednost i zdravlje građana. „Građani moraju biti svesni dobrobiti koje donose mere na zaštiti životne sredine, i da im pružaju punu podršku“, istakla je.\nNa sastanku je zaključeno da će u narednom periodu biti nastavljeno razvijanje saradnje na ostvarivanju projekata u oblasti zaštite životne sredinee, i pružiti podrška naročito u oblasti upravljanja otpadom i prerade otpadnih voda, pošumljavanja i uspostavljanja funkcionalnog „zelenog“ fonda.


SAD: Pritisak Rusije na Crnu Goru će se nastaviti\nZvaničnica američkog Ministarstva odbrane Lora Kuper (Laura Cooper) saopštila za podgoričke Vijesti, da vjeruje da će se pritisci Rusije na Crnu Goru nastaviti.\nPodjele koje postoje u Crnoj Gori po pitanju članstva u NATO-u sigurno će se smanjiniti kako građani budu uživali u blagodetima zaštite koju pruža Alijansa, navela je vršilac dužnosti zamjenika pomoćnika državnog sekretara za odbranu SAD Lora Kuper.\n"Iskoristila bih staru formulaciju da ništa ne uspijeva kao uspjeh. Mislim da će poslije ulaska Crne Gore u NATO rezultati postati vidljivi stanovništvu", rekla je Kuper.\nOna je kazala da će osjećaj sigurnosti koji donosi članstvo Crne Gore u NATO-u, rezultati toga govoriti sami za sebe, a da će narod u Crnoj Gori to cijeniti.\nKuper je ocijenila da je Rusija nažalost odluičila da bude strateški konkurent SAD i zapadu kao cjelini.\n"Mislim da će Crna Gora isto kao i SAD nastaviti da se suočava sa pristiskom Rusije, koja će nastaviti da podstiče operacije miješanja u naše demokratije. SAD će nastaviti da ima dijalog sa Rusijom i nadamo se da će ona izabrati drugačiji put", kazala je Kuper.\nSaradnik ruskog predsjednika Vladimira Putina i visoki funkcioner Jedinstvene Rusije Sergej Železnjak kritikovao je američkog diplomatu, zamjenika pomoćnika američkog državnog sekretra Hojt Brajana Jia (Hoyt Brian Yee) zbog poziva opoziciji da prekine bojkot parlamenta.\n“Iza podrške propaloj diktaturi njihovog štićenika Đukanovića, sumnjivom legitimitetu crnogorske Skupštine i izmišljenom „državnom udaru“ stoji pravi cilj SAD i NATO, a to je aneksija Crne Gore, uprkos protivljenju većine njenih državljana”, istakao je Železnjak, prenose podgorički mediji.


BAT - Blic Sport\nMilko Bjelica je nedavno dobio spor protiv Crvene zvezde, po kome mu tim sa Malog Kalemegdana duguje nešto preko 200.000 evra. Samo nekoliko dana je trebalo da klub i bivši igrač pronađu rešenje.\nStefan Janković, još uvek ugovorom vezan košarkaš Crvene zvezde, jeste na pragu Partizana. Ali i još nije potpisao za crno-bele. Zašto?\nFIBA ZABRANILA PARTIZANU TRANSFERE Crno-beli bez prava dovođenja novih igrača\nKošarkaški klub Partizan, kako je objavila FIBA, ima novu zabranu dovođenja novih imena zbog neizmirenih obaveza prema jednom igraču.\nKK Crvena zvezda u borbi sa pritiscima i provizijama oko bivših igrača\nKK Crvena zvezda oglasio se saopštenjem povodom dobijenih arbitraža na sudovima u Švajcarskoj, za provizije za pojedine igrače, koji su bili u klubu u periodu do 2010. godine.\nFIBA: Zvezda može da dovodi pojačanja\nKošarkaški klub Crvena zvezda mts je ovog četvrtka dobio pismo FIBA u kome je obavešten da je, posle "slučaja Gal Mekel", skinut sa liste klubova (BAT) kojima je zabranjeno dovođenje igrača.\nZvezda o zabrani transfera: Mekel je izigrao i nas i važeća pravila, a FIBA je "zažmurela"\nKošarkaški klub Crvena zvezda se oglasio saopštenjem za javnost reagovao posle odluke FIBA o zabrani daljih transfera dok se ne izmire dugovanja prema bivšem igraču crveno-belih, Galu Mekelu.\nZvezdu tužili Katić, Simonović i Dragićević: Rešićemo problem dugovanja\nSvetska košarkaša federacija FIBA je usled tužbe trojice bivših košarkaša Crvene zvezde aktivirala klauzulu BAT kojom se crveno-belima zabranjuje angažovanje novih igrača dok se ne izmire sva dugovanja.\nZvezda ne može da registruje nove košarkaše\nKošarkaški klub Crvena zvezda ne može da registruje pojačanja zbog BAT blokade od strane FIBA.\nPartizan isplatio Klobučara, uskoro može da registruje pojačanja\nKošarkaški klub Partizan potvrdio je da je isplaćen celokupan dug prema Slovencu Jaki Klobučaru, čime je omogućeno skidanje blokade Suda za arbitražu (BAT), a samim tim i registracija novih igrača.\nPartizanu skinuta suspenzija BAT-a, moći će da registruje nova pojačanja!\nŠampion Srbije Partizan uspeo je da skine suspenziju Košarkaškog arbitražnog tribunala (BAT) i moći će da registruje nove igrače, saopšteno je na sajtu Svetske federacije (FIBA).\nVujošević: Prevareni smo, moramo da isplatimo Klobučara ili će klub prestati da postoji\nU košarkaški klub Partizan stigla je zabrana registracije stranih igrača Košarkaškog arbitražnog tribunala (BAT) zbog spora sa Jakom Klobučarom.


Uskoro besplatan autobuski prevoz na teritoriji opštine Srbobran\nObjavljeno petak, 18 avgust 2017 02:29\nStanovnici opštine Srbobran uskoro mogli bi da koriste besplatan autobuski prevoz koji će ići linijom Srbobran-Turija-Nadalj i obrnuto, a lokalna samouprava je na dobrom putu da obezbedi nekoliko korisnih linija koje će omogućiti lakši prevoz po samom Srbobranu, poručio je predsednik opštine Radivoj Paroški za naš radio.\nTim povodom opštinski čelnici su razgovarali sa predstavnicima ''Bečejprevoza'', a Paroški je objasnio kakvi su planovi.\n- Smatramo da su linije koje postoje dosta nerentabilne i da ih naši građani retko koriste. Želimo da dođemo do kvalitetnijih veza i linija koje će biti najbolje, ali to je nešto što moramo da ispitamo na samom terenu. Stanovnici Turije i Nadalja treba da imaju jednake uslove kao Srbobranci i da u centar opštine uvek mogu da dođu. Kroz kompletan posao koji ćemo zaključiti obezbedićemo lagodniju poziciju naših građana kada se radi o prevozu – poručuje Paroški.\nPored toga, razmišlja se i o pilot projektu o kome se ranije govorilo, a to je lakši prevoz u Srbobranu koji bi pomogao pre svega učenicima iz udaljenijih delova mesta.\n- Znamo da recimo deca sa Vašarišta ili Begluka nekad treba da prelaze i po dva kilometra. Praktično, obezbedićemo nekoliko linija koje će omogućiti prevoz đaka, ali ne samo njih, već i svih kategorija naših građana. Videćemo da li postoje potrebe, želje i mogućnosti da se uvedu linije koje bi bile korisne – ističe naš sagovornik.\nOn je govoreći o đačkim i studentskim mesečnim kartama naglasio da je lokalna samouprava na dobrom putu da obezbedi veoma povoljne uslove za njih.\n- Razgovarali smo sa prevoznikom da mesečne karte budu subvencionisane u skladu sa sredstvima koja možemo da obezbedimo iz budžeta i da one budu povoljnije nego što su bilo koje druge – zaključuje Radivoj Paroški.


Plućna bolnica ukinula telefonske linije! - Zrenjaninski\nPlućna bolnica ukinula telefonske linije!\nZRENJANIN – Usled ekonomske krize u kojoj se našla država, zrenjaninska Specijalna bolnica za plućne bolesti “Dr Vasa Savić” morala je da preduzme niz mera kako bi racionalizovala troškove poslovanja.\nU izveštaju o radu u prošloj godini, koji će se sutra naći pred članovima Gradskog veća, direktorka Bolnice dr Svetlana Jovanović navodi da su ukinuta sva službena putovanja, izuzev krajnje neophodnih.\n“Uvedena je stroga kontrola upotrebe službenih vozila i ukinuta su sva davanja preko platnog spiska, osim osnovnog koeficijenta i dodataka za rukovođenje”, ističe se u izveštaju.\nKoliko je kriza uticala na rad ove zdravstvene ustanove svedoči i podatak da su ukinute sve međugradske i međumesne telefonske linije, sem na dva mesta gde je to neophodno.\n“Takođe, obavezne obrasce sa evidencije više ne štampamo, već ih sami umnožavamo. Sa merama racionalizacije značajno je smanjena dužina boravka u bolnici, a merama štednje u velikoj meri su i smanjene obaveze prema dobavljačima”, stoji u izveštaju o radu Specijalne bolnice za plućne bolesti.\nTagoviGradsko veće Specijalna bolnica za plućne bolesti "Dr Vasa Savić" Svetlana Jovanović Zrenjanin\nZBOG POPLAVE: Zatvoren salon Galerije\nJoš se utvrđuju uzroci poplave


Godinu dana od afere sa matičnim ćelijama: U toku krivični postupak, pronađeni skoro svi uzorci | Nova Ekonomija\nOvih dana je tačno godinu dana kako je poznati beogradski advokat za pravo konkurencije, Rastko Petaković, razokrio prevaru poznate svetske kompanije za čuvanje matičnih ćelija Krio sejv (CryoSave), a kompanija izgubila dozvolu za rad.\nU izjavi za Novu ekonomiju, on sumira šta se dogodilo u skandalu svetskih razmera budući da je ovoj kompaniji matične ćelije iz pupčanika na čuvanje poverilo skoro 13.000 porodica iz Srbije, a iz celog sveta više od 200.000 porodica.\nNema mnogo promena otkako je krenula situacija sa Covidom, kaže on.\nOd otvaranja efere i stečaja kompanije, započet je i krivični postupak u Švajcarskoj protiv Frederica Amara, kao odgovornog lica – direktora CryoSave AG (sada u stečaju) zbog zbog kršenja švajcarskih propisa o tkivima i organima, prevarnih radnji u vezi sa stečajnim postupkom i zloupotrebe ličnih podataka.\nU tom postupku angažovali smo švajcarske advokate i stekli status oštećene strane, tako da možemo da učestvujemo u postupku, u dokazivanju itd, kaže Petaković.\nKako navodi, roditelji su dobili potvrdu od Famicorda (kompanija u koju su prebačeni uzorci iz Krio Sejva) da su gotovo svi uzorci pronađeni i identifikovani.\n"Mislim da oni sada govore o 99% i više uzoraka. Deo još uvek nije pronađen i nije transportovan, ali radi se o izuzetno malom broju. Famicord je u Srbiji angažovao osobu da bude u kontaktu sa porodicama iz Srbije", kaže on.\nPodsećamo, Cryosave, jedna od najvećih privatnih banki matičnih ćelija u Evropi, izgubila je pre godinu dana dozvolu za rad i pravo da prikuplja, skladišti, izvozi i uvozi matične ćelije.\nPrethodno su roditelji koji su deponovali matične ćelije svoje dece u ovoj banci, mesecima dobijali obaveštenja o transportu u Poljsku, u banku FamiCord (PKBM).\nKako je Petaković prošle godine obavestio domaću javnost, taj transport matičnih ćelija je obavljen bez saglasnosti i bez znanja korisnika. I ne samo to, Cryosave je nastavio da prikuplja uzorke uz informaciju da će oni biti čuvani u Švajcarskoj.\nKad je utvrdio brojna kršenja zakona i medicinskih standarda kod Cryosave, advokat je podneo krivičnu i administrativnu prijavu protiv Cryosave.\nPrevaru kompanije Petaković je ustanovio nažalost kad su propali uzorci matičnih ćelija njegove ćerke.\nKako je preneo Blic, Petakovići su imali nadu da će svoju sedmogodišnju ćerku koja ima autizam da izleče matičnim ćelijama koje su uzete po njenom rođenju.\nMeđutim, stvari počinju da se komplikuju na putu od Švajcarske banke do klinike u Americi gde je trebao da se počne sa terapijom, kada su roditelji ustanovili da su matične ćelije uništene zbog nepoštovanja pravila o transpostu.


Cene nafte porasle u očekivanju primene sporazuma o smanjenju ponude | Gde Investirati\nCene nafte porasle u očekivanju primene sporazuma o smanjenju ponude\nCene nafte na međunarodnim tržištima u utorak su porasle oko 1,5 odsto u očekivanju primene sporazuma o smanjenju ponude koji stupa na snagu prvog dana nove godine.\nCena “brent” nafte, koja je međunarodni reper za cene tog energenta, porasla je 1,54 odsto, na 56,01 dolara za barel, dok je američka WTI poskupela 1,64 odsto, na 53,89 dolara po barelu.\nU nedelju 1.januara službeno stupa na snagu odluka OPEC-a i zemalja izvoznika nafte van kartela o ograničenju proizvodnje za skoro 1,8 miliona barela dnevno.\nTržišta su u ponedeljak bila zatvorena zbog božićnih praznika a danas je zabeležen manji obim transakcija.\nNajveće članice OPEC-a, poput Saudijske Arabije i Iraka, već su obavestile kupce o smanjenju ponude.\nLibija i Nigerija izuzete su od ograničenja jer je njihova proizvodnja ionako smanjena zbog sukoba, zbog čega te dve zemlje u poslednje vreme povećavaju proizvodnju. Tako se u Libiji juče proizvodilo 622.000 barela dnevno, neznatno više nego u periodu pre dogovora o ukidanju dvogodišnje blokade glavnih naftovoda, navode iz državne naftne kompanije.\nSporazum o smanjenju proizvodnje verovatno će različito uticati na cene pojedinih vrsta nafte. Tako bi se razlika u ceni prema kvalitetnijim tipovima nafte mogla smanjiti nakon što primena rezova stupi na snagu.\n“Očekujemo da bi se na prelazu u 2017. godinu premije za kvalitetniju naftu mogle naći pod pojačanim pritiskom zbog sporazuma OPEC-a i zemalja izvan OPEC-a o smanjenju proizvodnje, koji bi trebao u prvom redu smanjiti dostupnost nafte srednje kiselosti”, procenjuju u konsultantskoj kući JBC.\nPrevious Zlato, bar nakratko, prekinulo negativni niz\nNext Rumunski predsednik odbio da za premijera imenuje kandidata kojeg je predložila najjača stranka u zemlji\nDinar ojačao, u utorak 123,16 dinara za evro\nDinar je ojačao 0,1 odsto prema evru i zvanični srednji kurs za utorak iznosi 123,1619 dinara za evro.\nAmerički tehnološki div Apple i finansijski div Goldman Sachs spremaju se da lansiraju zajedničku kreditnu karticu, izvestio je Wall Street Journal (WSJ).


Prijem za vaterpoliste ''Proletera'', nove članove prve-B lige Srbije | Зрењанин\nPrijem za vaterpoliste ''Proletera'', nove članove prve-B lige Srbije\n21. август 2019. 11:47:05\nGradonačelnik Zrenjanina Čedomir Janjić, sa saradnicima, ugostio je danas u Gradskoj kući igrače, članove stručnog štaba i rukovodstvo vaterpolo kluba “Proleter”, povodom plasmana u viši rang takmičenja - prvu-B ligu Srbije. Uspeh je postignut nakon osvajanja drugog mesta u nedavno završenom drugoligaškom takmičenju, a nijanse su presudile da naša ekipa na kraju prvenstva ne bude i šampion. U svakom slučaju, osnovni cilj je postignut i mlada ekipa vaterpolista “Proletera” se plasirala u viši rang takmičenja.\n- Radili smo s jednim od najboljih trenera u Srbiji i mislim da smo dobro odgovorili na sve njegove zahteve. Trenirali smo dva puta dnevno više od dva meseca, što je na kraju krunisano osvajanjem drugog mesta i plasmanom u viši rang. Ostaje možda žal i za tim prvim mestom, ali smo ispunili glavni cilj, ulazak u prvu-B ligu. Nadam se da ćemo i u ovom rangu postići dobre rezultate, jer imamo izuzetne uslove za treniranje, možda i najbolje u Srbiji - naglašava Bosić.\n- Uspeli smo da ostvarimo prvi cilj, ulazak u viši rang takmičenja, a u toku takmičenja uspeli da postignemo i jedan rekord, jer smo dali 208, a primili 50 golova. To je redak poduhvat, bez obzira na rang takmičenja, a što se tiče same finalne utakmice protiv “Vukova” sa Novog Beograda, do zadnjeg momenta smo bili u igri da osvojimo pehar. Naša ekipa veoma je mlada, domaći igrači u proseku imaju svega 17 godina, ali su uspeli da sve izdrže tokom priprema i da aktivno učestvuju u ostvarenju cilja - kazao je Vasilevski.\n- Nadali smo se da ćemo uspeti da se plasiramo u viši rang, ali nismo bili sigurni da ćemo to ostvariti. Pojačali smo se po pitanju struke, angažovali kvalitetnog trenera za kog kažu da je poznato trenersko ime u Srbiji, koji je uspeo da dovede i odgovarajuća pojačanja u skladu s mogućnostima kluba. Ono što je meni jako drago jeste da su naši momci, Zrenjaninci, odigrali veoma važnu ulogu u osvajanju tog plasmana i pokazali veliku ozbiljnost u radu i trud - rekao je Bjeloglav.\n- Vaterpolo je sport za koji se ne može očekivati da bude samoodrživ, pomoć je, dakle, neophodna, ali je činjenica da ga sve više dece trenira i da u Zrenjaninu dobija na popularnosti. Ovaj rezultat će sigurno uticati da okupimo veći pul sponzora, a najavljena pomoć Ministarstva je svakako još jedna dobra vest, jer svi znamo da je vaterpolo naš najtrofejniji sport i treba da ga negujemo - zaključio je predsednik VK “Proleter” Dragoljub Bjeloglav.